
Mirando na plan 

Sl REGIS 
LO BIRA UN 
ATRACCION 
TURISTICO 
PAARUBA 



AYERA mainta, ehecutivonan di Caledonia Development and 
Management NV, desaroyadornan di e proyecto di St. Regis a 
duna un presentacion di loke nan tin pa Aruba. N’e conferencia 
di prensa aki tabata presente, Mito Martis, un Arubiano, sra. 
Rosangela Absusci, CFO y sr. Pedro Vera, alto ehecutivo den 
representacion di Walter Stipa, kende lo haci un inversion den 
construccion si di e luhoso hotel aki di 230 miyon florin. St. Re- 
gis Aruba Resort, Casino, Spa & Residences, sigur lo bira 
un joya di hotel na Aruba. E proyecto aki tin un storia largo 
su tras, cu nos lo ilustra den un proximo edicion. Hecho ta cu 
lo tene cuenta cu e Arubiano, kendenan sigur no lo perde nan 
beach, manera a ser insinua. 





IJfVlJST 
SIJCIIKK 

Wb Oon't^t sjy M &UMraniw if Hf 



!Mos ta ofrece tran^iQá^adj 
jprotedando-Ttes cómuntdacC 

Pa ihas informacion yama 582"7252 




Stop for Content! 

Find and access content based on , not where it is saved 


M-FHes^ 


System Neutral, Metadata Driven 
Cloud, On-Premises, or Hybrid 
Automated Workflows 



Intelli g ent Information Mana g ement , Seamless Integration with Microsoft Office and more 


Tel. 583-7072 | info@vcc-int.com 

Duronte e periodo di tronsicion di refineria 

RdA a sigura cu nan ta 
bon equipa pa enfrenta 
cualkier calamidad 


FOR di sr. Franklin Hoevertsz 
Jr., kende ta hurista na RdA, nos 
a recibi un comunicado di prensa 
pa garantisa tur hende cu maske 
cu CITGO bay, RdA ta cla pa 
tuma over y pa tin continuidad. 
Pa kita cierto incertidumbre cu 
por tin pa locual t’e status di e 
refineria na San Nicolas, en par- 
ticular pa locual ta trata e nego- 
ciacion cu tin andando entre Go- 
bierno di Aruba, RdA y CITGO, 
como tambe e efecto cu un traspa- 
so di CITGO pa RdA lo por tin riba 
suministro di producto petrolero 
pa cu Aruba, RdA lo kier comu- 
nica lo siguiente. 

Partidonan ta den e ultimo fase 
di e negociacionnan pa suspende 
e contractnan cu CITGO p’asina 
RdA tuma over e facilidadnan 
bek. Sinembargo, tanten cu e ne- 
gociacionnan no keda cla, RdA 
no tin autorisacion pa opera e fa- 
cilidadnan y consecuentemente 
no por asumi ningun rol pa cu 
mantencion di e equiponan cu 
ta rekeri esaki tampoco. CITGO 
mientrastanto ta keda respon- 
sabel pa ful e facilidad te ora cu 
traspasa esaki bek na RdA. 

Actualmente ta ricibi un prome- 
dio di un barco pa luna cu fuel pa 


Aruba, sea pa WEB of pa mer- 
cado local. CITGO ta encarga cu 
desembarcacion di e productonan 
aki y ta apropiadamente equipa 
pa cualkier incidente: 

• Tin un refinery fire-chief den 
servicio y tur empleado riba shift 
tin certificacion di first responder. 

• Tur oil boom ubica den lama na 
shoreline ta funcional y ta wordo 
bishita durante e shift su daily 
routine check. Cu a^mdo di un 
vacuum truck tur zeta acumula 
ta wordo haci limpi y acumula 
den un tanki. 

• Refineria/RdA tin tur equipo, 
quimico y material necesario pa 
por aresta un spill riba lama. 

• Den caso di un spill mas grandi 
riba lama, lo contact y request e 
barco Sentinel di NRC pa 
asistencia. Esaki lo por yega Aru- 
ba rapidamente pa sigui duna e 
respons necesario. 

Pa locual t’e terminal, esaki actu- 
almente no tin actividad di trans- 
shipment. Consecuentemente 
casi tur tanki den e terminal na 
Wickland ta bashi. E tankinan cu 
si tin producto den nan ta di un 
cantidad hopi abou. Porcierto, tur 
e tankinan aki ta situa den un 
dijk cu lo evita cu cualkier escape 
di producto lo por yega lama. 



RdA 

REFJHERIA di ARUBA N.V 


Si acaso tog tin un escape di pro- 
ducto for di e facilidadnan na tera, 
pues cu esaki surpasa e dijknan y 
cu esaki yega lama, e oil booms- 
nan lo mester por contene esaki. 

Si acaso e boomsnan tampoco 
logra contene e escape di produc- 
to, lo usa e tugboat pa combati e 
spill cu chemical dispersion. 

Pues, concluyendo, RdA ta prepa- 
rando pa tuma over e facilidad- 
nan bek unabez cu partidonan 
firma un acuerdo. Den e periodo 
transitorio CITGO lo sigui opera 
e facilidadnan y garantisa sumin- 
istro di producto. 

Na momento cu partidonan yega 
na un acuerdo y traspasa e fac- 
ilidadnan pa RdA, RdA lo tin un 
grupo certifica cu tur equipo y 
material pa sigui garantiza sumi- 
nistro di fuel pa WEB como tam- 
be p’e mercado local. 

Alabes RdA lo ta equipa pa por 
controla cualkier incidente, in- 
cluyendo situacionan di cande- 
la y/of di escape di producto, sr. 
Franklin Hoevertsz a splica den 
un forma cla y amplio. 

Ploca no ta tur cos, pero sigur su integridad, su bon nomber 

Y Huez a duna drs. Frank Hoevertsz razon 



Sin kier bay mucho den detaye di e 
caso, den corto Huez a scucha am- 
bos partido. Utilities ta bisa cu e 
no kier paga Frank Hoevertsz pa 
su retiro, pasobra ta considera su 
nombramento como politico. 

Cu e no a sirbi den su funcion y di 
a sigui ordo di Gobierno. Como tal 
a pidi Corte pa declara su contract 
di trabou como nulo y consecuent- 
emente no lo mester paga ningun 
sorto di recompensa di retiro tam- 
poco. 


MI no a bay Corte pa pidi placa. 
Esey ta mi derecho. Mi a bay pa 
conserva mi integridad, mi bon 
nomber, mi carera y mi experien- 
cia. Esey ta di mi, di ningun Minis- 
ter of ningun Gobierno. Esey ta mi 
estudio, mi caracter y mi forma di 
ta. E sentencia ta reconfirma esey. 
Mi ta hopi contento!”, asina drs. 
Franklin “Frank” Hoevertsz a bisa 
pafo di sala di Corte, para banda di 
su señora Yamila. 

E sonrisa riba su cara tabata su- 
ficiente pa sa cu el a gana su caso 
paden. 

Abogado mr. David Kock a defende 
Frank Hoevertsz den e proceso aki, 
cu mas bien tabata e “bodempro- 
cedure” den e caso sumario cu el 
a gana caba na april aña pasa. Ey 
Huez a dicidi cu Utilities Aruba NV 
mester pag’e y cu e tin derecho riba 
e pakete di retiro cu tin acorda den 
su contract. 

Sinembargo, Utilities Aruba NV a 
nenga y a causa cu mester a sigui e 
bataya legal. 


Abogado mr Anthony Ruiz a rep- 
resenta Utilities Aruba NV y Gobi- 
erno di Aruba como doño di e com- 
pania. 

Ing. Richard Eman ta un arkitecto, 
alabes mihor amigo y socio di Hen- 
drik Croes, tata di Minister Presi- 
dente Evelyn Wever-Croes. E ta 
Presidente di Utilities Aruba y Re- 
fineria di Aruba (RdA), ambos re- 
sortando bou di Ministerio di Ener- 
gia di e mesun Minister Presidente. 
Comosifuera poco, el a nombra su 
mes Director interino tambe awor 
na Utilities Aruba, pues e mes ta 
dicidi y e mes ta controla su mes. 

Si nos cifranan ta corecto, cu e 
pago na Frank Hoevertsz, combina 
cu pago na bufete di abogadoman 
Croes, Wever & Ruiz, Caribbean 
Forensics di Corsou, Plus Accoun- 
tant di Anthony Croes y Effec- 
tive Management Group di Mario 
Croes, cu Utilities a gasta mas di 
1.5 miyon florinl! 

Probablemente tur esaki lo bira parti 
di investigacion (penal y civil) atrobe, 
despues di cambio di Gobierno. 


Frank Hoevertsz di su banda a sig- 
ura cu su retiro ta politico. E tin e 
estudio, e experiencia y e carera pa 
demostra su capacidad pa maneha 
e compania. Pero el a splica e Mag- 
istrado e custumber politico na Aru- 
ba, pasobra personalmente, esaki 
ta di tres biaha cu un Gobierno di 
signatura di MEP ta kit’e di trabou, 
pues casi el a custuma caba. 

Huez a bisa cu e no ta bay “toets” 
si tin politica den e disputa of no. 
Su rol ta pa determina si e contract 
ta valido of no. Su decision ta cu 
SI e contract ta cuadra y cu Gobi- 
erno no a logra convence cu prueba 
cu Frank Hoevertsz no ta capas pa 
maneha e compania of cu e no taba- 
tin e preparacion pa haci tal. 

E1 a ordena pa cumpli cu e contract 
di trabou den cual ta menciona e 
suma cu mester pag’e. Claro tin 
espacio pa interpretacion pa cual 
e Huez mes a interpreta e suma fi- 
nal cu tabata un krenchi menos di 
locual Hoevertsz a demanda. 

MASHA famia no por compronde maneho di FCCA. P.e. 
unda nan tin hopi aña ta bibando den e cas, parce cu FCCA 
no kier p’e yiunan sigui biba den e cas. FCCA a manda 
carta p’esnan cu a lanta den e cas for di chiquito, cu nan tin 
cu sali for di e cas. FCCA a ser funda como casnan social, 
pero awor cu e maneho di FCCA, ta kitando dak for di e 
yiunan. Esaki ta motibo cu Alan Howell (POR) a dicidi pa 
manda un carta pa Parlamento pa invita FCCA bin splica 
su maneho. 

+++++++++++++++++++ 

Con ta posibel cu un famia, awor esun cu a bin ta paga p’e 
cas, a fayece. Dicon e yiunan tin cu sali for di cas, siendo 
cu nan no tin caminda pa bay biba. Yiunan cu a lanta den 
e cas for di chiquito, awor ta wordo saca for di e cas, cu a 
forma parti di nan bida. Esaki ta muestra cu e ser humano 
ta central p’e Gobierno aki? 

+++++++++++++++++++++ 

Mira kico ta pasando cu Serlimar, unda a keda constata 
cu tin mal maneho. Esaki lo ta motibo cu Otmar Oduber a 
mira loke ta bin, ta mihor p’e baha na awa? Awe tin sos- 
tenedor di POR ta bisa cu si a paga e ley di Serlimar, e com- 
pania lo por para riba su propio pia, Para riba propio pia 
por, pero no cu un malgastador di placa, un gamblerdo den 
casino na cabez. No por t’asina cu e persona aki ta cobra su 
salario awe na razon di 15 mil florin y ya su dia siguiente a 
pidi pa un voorschot di 16 mil florin. 

Pesey demanda pa laga haci un investigacion interno na 
Serlimar, prome cu pasa e ley mes. 
+++++++++++++++++++++++ 




Pakico un Gobierno tin un Vice Premier? No ta pa re-em- 
plaza ora cu e Premier ta ausente? Pesey a keda nos ma- 
sha straño ora cu siman pasa, Minister Xiomara Maduro 
a hiba palabra pa Prome Minister Evelyn Wever Croes na 
WEB Aruba N.V., kende tabata den exterior, mientras cu e 
Vice Premier ta na Aruba den e persona di Andin Bikker. 
Djies pa nomber e ta Vice Prome Minister? 
+++++++++++++++++++++ 


Un biaha mas e so called gobierno 
mester paga un cantidad di plaka. Lo ta 
bon pa sa cuanto a paga totaal te cu awo 
na "ontslagvergoeding" y na "gouden 
handdruk". 

E sed di venganza di MEPORED pa kita 
tur cu ta berde, of cu nan ta kere cu ta 
berde, a y ta costando pueblo hopi plaka. 
E racha a cuminsa cu e 300 trahadornan 
cu a perde nan trabow na final di 2017. 
Majoria di nan a buska caminda pa corte 
y a gana nan caso. 

Hey, plaka tin ta moda di gasté mester!! 

HUES A RECONFIRMA 
INTEGRIDAD DI 
FRANK HOEVERTSZ! 

11 Februarv. 2020.1:35 pm 


Ningun hende ta para riba ley. Y un di esnan cu mester 
duna e bon ehempel ta Polis, pero ultimamente, sin tin 
caso di emergencia Polis ta haya ta bon para nan auto con 
cu ta. No por!! Duna bon ehempel!!! 

Tur aña tin reparticion di kavel pa mira Carnaval. Loke 
ta hala nos atencion ta cu si mira henter e ruta, tin cierto 
hende(nan) of compania cu semper ta haya mesun locali- 
dad. Tin pago bao di man aki? Si t’asina tin practica di 
corupcion. 

E prome grupo deteni 

Polis a cuminsa na 
desmantela negociadornan 

den droga 



AYERA tardi, enconexion cu un inves- 
tigacion andando un Team Special en- 
carga cu “Straatverkoop” di Polis a de- 
tene un total di 18 persona. 

15 Di nan tabata probablemente cum- 
prador y despues a bay over na haci un 
entrada hudicial na un cas na Pos Chiq- 
uito y eynan a detene 3 persona mas 
como supuesto bendedor. 

Un cantidad basta grandi di diferente 
tipo di droga a wordo confisca e.o. Mari- 
huana, Cocaina y “Base”. A haci uso di 
Team di Aresto, K9 y otro teamnan spe- 
cial pa por logra pone man riba e per- 
sonanan aki cu tabata bendiendo droga 
for di dicho cas na Pos Chiquito. No ta 
exclui cu asina lo bay over na desmante- 
la e grupo di bendedornan di droga tur 
rond di Aruba. Pregunta ta keda: Con e 
droganan aki ta drenta sin ser detecta? 


1 JOIN OUR AWARD - WINNING TEAM 

BUCUTI ^ TARA Ranked amiHig top 10 Hotels In the World by HrlpAdvlsor 

B e Ac H R e s ORT - A R u B A Featured In top 10 Hotels In the Carlbbean by lyavel + Lelsure 

EXCELLEIMT BENEFITS: 

Competitive Salaries^ Pension Pian, Heaith-Disability-Life Insurances, Dental & Vision Insurance.Savings 
Plan, Loan Avaiiability^ Shift Meal, General Bonus. 

REQUIREMENTS: 

Profident in English for alE positions is required. 

INFORMATION & AUTOMATION MANAGER 

- Responsible for hote! wide IT St Automation. Propose, implement and sustain technology 
to align business processes in both hardware and software. 

- Function as gatekeeper of Information Security and ISO 27000 certification 

- Minimum of 3 years of relevant management experience and Bachelor Degree in 
Information Technology 


HOTEL CONCIERGE/ FRONT DESK AGENT 

- Preferably with experience in customer service 

- Proficiency in English; Italian or European language is a plus 

- Excellent communication skills 

- Polite and confident with a great deal of patience 

- Ability in multitasking and time-management 

- Aptitude in resolving issues with a customer-focused orientation 

- High school dipioma; degree in hotel management or relevant field wil! be a plus 


We work tn b drug-free environment, epplicants wéII be submitted to pre-empbyment drug testing. 

To aply, please send your resume by Email: 
jobs@bucuti.com or Call: 583-1100 ext 136 for more information. 

Novel Coronavirus 201 9-(nCoV) 

Departamento di Salud Publko ta slgui cu su vlgilancia 


E transmision di 2019-nCoV ta sigui di hende 
pa hende. Apesar di tur e medidanan cu China 
a tuma y ta tumando pa contene esaki, nos por 
mira cu e cifranan di caso positivo y fayeci- 
mento ta sigui aumenta poco poco principal- 
mente na China. 

Segun definicion internacional un persona 
por tin 2019- nCoV of por wordo considera so- 
spechoso si: E persona desaroya un infeccion 
agudo respiratorio severo cu mester wordo ad- 
miti den hospital despues di un biahe pa Chi- 
na; 14 dia antes cu e desaroya sintoma;; 

E persona desaroya cualkier infeccion respi- 
ratorio pero mester tabatin contacto cu un 
persona confirma cu 2019-nCoV, ta traha den 
un facilidad di cuido caminda personanan con- 
firma cu 2019-nCoV ta wordo atendi/ trata/ 
cuida. 

Como Departamento di Salud Publico di Aru- 
ba nos ta sigui e desaroyo aki di serca. Ultimo 
cifranan cu nos a ricibi di World Health Or- 
ganisation (WHO) ta cu e cantidad di caso- 
nan raporta ta suma 40.484 y e cantidad di 
fayecidonan ta 910. 

E cantidad di fayecidonan ta representa 2.3% 
di e cantidad total di casonan regista. 

Pa WHO esaki ta nifica cu e virus no t’asina 
mortal si compara esaki cu e virus di influenza 
cu pa aña ta causa miles di morto of si compa- 
ra esaki cu e virus di SARS, MERS y EBOLA 
cu a causa bastante mas morto tempo cu nan 
a presenta nan mes. 

Na Aruba no tin ningun caso sospechoso of 
confirma di 2019-nCoV. Como pais Aruba, nos 
ta vigilando y monitoreando e situacion dor di 
controla nos puertonan di entrada, esta Aero- 
puerto y APA. Esaki ta un sistema di vigilan- 
cia existente cu nos ta re-enforsando. 



Tin protocol nan existente cu ta wordo actualisa p’e 2019-nCoV y nos 
ta sigi consehonan internacional di organisacion di salud nan manera 
WHO-PAHO-CDC-RIVM-ECDC. 

N’e momentonan aki experto y organisacionnan internacional ta studi- 
ando e virus aki su caracteristicanan pa por ofrece un forma di protec- 
cion conta dje. 

Te n’e momento aki expertonan por a conclui cu e virus ta pasa di hende 
pa hende atrabez di particularnan cu ta keda den aire of riba superficie 
na momento cu un hende malo cu sintomanan respiratorio manera gri- 
ep tosa of nister. P’esey expertonan y DVG ta recomenda como medida 
di prevencion : 

Evita contacto directo cu personanan cu tin un infeccion respiratorio 
Laba man frecuentemente cu awa y habon of uza “hand sanitizer” prin- 
sipalmente prome cu come y evita di mishi cu bo wowo, nanishi y boca 
mirando cu esaki ta e ruta cu e virus ta uza pa drenta bo curpa y sigui 
reproduci su mes. 

Tambe ta haci un suplica n’esnan cu ta malo cu sintomanan respiratorio 
manera griep. Pa evita bay den publico, keda cas y proteha otronan. Es- 
nan cu sintoma nan respiratorio, practica etiketa di tosa (tosa of niester 
den elleboog of den un nepkins; laba man despues) 

Si bo persona a regresa di un biahe di China y den 14 dia of menos 
desaroya sintoma nan respiratorio, tuma contacto preferiblemente via 
telefon cu bo dokter di cas y comparti bo historia di biahe. 



BO MESTER Dl WASTE BUCKET RESIDENCIAL 
OF COMERCIAL? 


20yrd 
Big Buck^t 


ISyrd 

Junior Buckot 


lOvrd 




Smofl 


Informacion ricibi for di WHO ta indica cu tur hende di tur edad por 
haya e infeccion aki pero esnan mas vulnerable pa haya complicacion 
ta persona nan di edad halto cu un condicion medico existente (esnan 
diabetico, ta sufri di cancer of cu un malesa di curazon) 

Si tin cualkier pregunta encuanto e 2019-nCoV aki, por fabor tuma 
contacto cu Servicio di Malesanan Infeccioso na number di telefon 522- 
4224/522-4236/522-4237/522-4261/522-4264 of na Departamento di Epi- 
demiologia y Investigacion 522-4285. 

18 Persona ayera 
so a keda deteni 

No ta exclui cu lo tin mas 





ENCONEXION cu un investigacion 
andando un Team Special di Polis cu ta 
encarga cu Benta di Droga riba caminda 
publico, Polis a detene un total di 18 per- 
sona ayera tardi. 

15 Di nan ta probablemente cumprador 
y despues a bay over na haci un entrada 
hudicial na un cas na Pos Chiquito, cu 
ta conoci como e cas unda ta haya dro- 
ga cumpra y ey a detene 3 persona mas 
como supuesto bendedor. 

Un cantidad basta grandi di diferente 
tipo di droga a keda confisca e.o. Mari- 
huana, Cocaina y “Base”. A haci uso di 
Team di Aresto, K9 y otro teamnan spe- 
cial pa por logra pone man riba e perso- 
nanan aki cu tabata bendiendo droga for 
di dicho cas na Pos Chiquito. 

No ta exclui cu asina lo bay over na des- 
mantela e grupo di bendedornan di droga 
tur rond di Aruba. Pregunta ta keda: Con 
e droganan aki ta drenta sin ser detecta? 




CASINO AND SHOPS 


Serving our guests for over 30 years, Alhambra Casino is the leader in providing 
excellent customerservlce and invltes quallfied applicants tojoin ourteam. 
Alhambra Casino crewmembers enjoy competitive pay and a fun work environment. 

We are accepting applications for the following positions; 

Part-Time Drop and Count Team 

(22 hours per week) 

Job Requirements: 

■ High school graduate or equlvalent. 

■ Able to operate the currency counting equipment. 

■ Able to adapt to long hours in a closed envlronment. 

■ Computerskills (Excel) 

■ Able to handle pressure 

■ Excellent communication skills 

■ Fluent in English, Dutch, Spanish, (Papiamento) 

■ Must have a Dutch Passport 

■ Must bring a Good conduct proof. 

WeOffer: 

• Pleasant work environment 

• Attractive salary 


Apply in person from Monday through Friday at the Human Resources Office, 
from 9:00 a.m. -1:00 p.m. or ematl: J.Geerman@divisino.com 

Valid Government ID required. 

* You will be required to take a drug test, before being hired* 

Only Arubans should apply. 

Awe y mañan Cerle di Prome 
Inslancia lin poco Irabao 



RECORDATORIO 


Ultimo dia pa paga factura di coriente 
pa e luna di december 2019 ta; 


DIABIERNA -14 di februari 2020 


POR HACI PAGO NA: 

• Tur Banco Comercial 

• Tur MFA 

• WEBAruba N.V. 

• N.V. ELMAR 


EVITA PARA DEN FILA LARGO Y 

PAGA ONLINE 


Por fabor menciona e number c 
cuenta cu ta aparece riba e 
factura di coriente como 
descripcion di pago. 


ELMAR 



523 7100 I customerservice@elmar.aw 


Horario 

Sospechoso 

Acto Castigabel 

14.00 

C.S.St.H. 

Pro forma. St.H. ta wordo acusa di exportacion di 
cocaine riba 26 di oktober 2019. 

Corte di Prome Instancia 13 februari 2020 

Horario 

Sospechoso 

Acto Castigabel 

08.30 

L.C.M. 

M. ta wordo acusa di a intencionalmente maltrata un 
persona seriamente riba 31 di december 2018, dor di 
dal e varios biaha na su cabez y curpa. 

Corte di Prome Instancia 14 februari 2020 

Horario 

Sospechoso 

Acto Castigabel 

10.00 

M.l.A.M. 

M. ta wordo acusa di a cap un persona cu un machete 
riba 22 di maart 2018. E ta wordo acusa di a menaza un 
otro persona cu morto riba e mes fecha. 

E ta wordo acusa di, conhuntamente cu un otro of 
otronan, kiebro y ladronicia den un negoshi di cervez, 
bebida sterki, biña y un jug riba 16 di mei 2017. 

11.00 

K.J.A.S. 

S. ta wordo acusa di kiebro y ladronicia di un calacula y 
boternan di Gatorade y juice entre 15 y 16 di mei 2019. 

AHATA a señala cu ecupacien 
di hotel a baha na januari 

Aruba Hotel & Tourism Association (AHATA) 
ta acumula e cifranan di ocupacion y prijs 
di hotelnan tur luna, y pa luna di januari 
2020 e CEO di AHATA Tisa LaSorte a an- 
uncia cu e ocupacion a baha. 

Desde e horcannan den region Caribense di 
september 2017 Aruba a experiencia crece- 
mento consistente den demanda y ocupa- 
cion. 

Pa motibo di e extra demanda pa nos isla, e 
prijsnan tambe por a aumenta den ultimo 
tempo. Pero 2019 a resulta un aña positivo 
pa nos turismo. Den e ultimo lunanan por 
a ripara cu e demanda a cuminsa nivela, y 
awor na januari ta mira e ocupacion a re- 
duci. 

JANUARI 2020 

Ocupacion: E ocupacion na hotelnan a baha 
cu 5.3 punto compara cu januari 2019, ye- 
gando 83.4%. Dos hotel so a experiencia 
crecemento den ocupacion. 

ADR: E balor averahe di cada kamber 
(ADR) den januari a crece cu 3.4% compara 
cu un aña pasa, yegando $367.67. Por nota 
cu prijsnan ta normalisando. 

RevPAR: E entrada averahe pa tur kamber 
disponibel, na januari tabata $306.61, un 
reduccion di 2.7% compara cu un aña pasa. 

E cifranan di AHATA ta basa riba 18 hotel 
miembro: Amsterdam Manor Beach Resort, 

Barceló Aruba, Boardwalk Boutique Hotel, 

Brickell Bay Beach Club, Bucuti & Tara 
Beach Resort, Courtyard by Marriott Re- 
sort, Divi & Tamarijn All-Inclusive, Eagle 
Aruba Resort, Holiday Inn Resort Aruba, 

Hyatt Regency Aruba, Hyatt Place Aruba 
Airport, Manchebo Beach Resort, Marri- 
ott Aruba & Stellaris Casino, Renaissance 
Aruba Resort, The Ritz-Carlton Aruba, 

RIU Palace Aruba, RIU Palace Antillas y 
Talk of the Town Hotel. 





Stichting Reclassering en Jeugdbescherming Aruba is belast met de toezicht en begeleiding van jeugdigen die een 
strafbaar feit plegen. In dit kader roepen wij sollicitanten op voor de functies: 

❖ Intaker: m/v (40 u.p.w.) 

Hoofddoel van de functie is doormiddel van een risico inventarisatie en screening een gepaste hulpplan opstellen 
ter voorkomen van recidive en het realiseren van gedragsverandering bij jeugdigen met deliquent gedrag. 

Functie-inhoud: 

> Onderzoeken van strafbaar gedrag en de omstandigheden waaronder iemand een strafbaar feit pleegde 
en het risico op recidive inschatten 

> Diagnose vaststellen van strafbaar gedrag en advies uitbrengen 

> Bezoeken aan politiewachten en het gevangeniswezen 

> Huisbezoeken afleggen 

> Netwerk contacten en onderhouden betrokken instanties 

> Begeleiden en houden van toezicht op cliénten 

> Reguliere casusbesprekingen/teamoverleg 

> Bijwonen van terechtzittingen 

> Bijwonen van T.O.M. zittingen 

> Het voorbereiden en plaatsen van minderjarigen in een opvoedingsinstituut 

> Het regelmatig bijwonen van vergaderingen met de Jeugdofficier van Justitie 

> Informatie en advies/voorlichtingen/lezingen geven 

Functie-eisen: 

> Afgeronde relevante HBO-opleiding (MWD, SPH, Pedagogiek) 

> Ruim 5 jaar ervaring binnen jeugdhulpverlening. 

> Ervaring binnen en affiniteit met verslavingszorg is een pré 

> Ervaring binnen jeugdreclassering of jeugdbescherming is een pré. 

> Kennis van pedagogiek en ontwikkelingspsychologie. 

> Kennis van complexe gezinssystemen, voorkomende problematiek en signalen en risicofactoren. 

> Kennis van en inzicht in het hulpaanbod, hulpverleningsmethodieken. 

> Kennis van juridische wet- en regelgeving met name in de jeugdstrafrecht 

> Kennis van de toepassing van de wettelijke kaders en richtlijnen voor de Jeugdstrafrecht. 

> Stressbestendig, teamplayer 

> Hoge mate van integriteit 

> Goede beheersing van de Nederlandse taal in woord en geschrift 

Wij bieden een pittige, boeiende en afwisselende baan. De aanstelling is voor de duur conform richtlijnen Crisis 
Plan. Heb je nog vragen over de functie dan kun je bellen met Mevr. Pemberton-Leonard bereikbaar onder 
telefoonnummer 00297 - 5821496/ 5822491. 

Je sollicitatiebrief met CV kun je sturen naar info@reclasseringaruba.com. 

Parlamentario Robert Candelaria 

Pueblo no por bisa ^sin miedo' mas 
ya cu tin mas medida na caminda 


Parlamentario Robert Candelaria di fraccion di AVP a 
mustra cu algun siman atras AVP a trece na conoce- 
mento di pueblo cu Gobierno tin algun medida mas na 
caminda pa pueblo. 

“Aki mi no ta ni referi n’e Reforma Fiscal cu ainda tin 
cu bin. Prome Minister a anuncia esaki cu palabranan 
bunita, ora el a yega bek di Hulanda. 

E1 a bisa cu nan a scucha pueblo y pueblo no kier mas 
medida. Pesey el a bisa cu nan lo busca otro alterna- 
tiva. 

Loke e no a bisa ta cu nan lo pasa pueblo cu medidanan 
tog, pero cu nan lo sconde esaki pa pueblo no haña sa 
di dje. 

Un di e medidanan indirecto cu nos a anuncia cu Go- 
bierno lo bin cune ta cu lo bende tereno di erfpacht cu 
empresanan estatal manera Elmar. 

Pa splica esaki di un manera simpel, si bo tin un tereno 
erfpacht, esey ta nifica cu bo por usa e tereno y construi 
riba dje cu tur bo derechonan como erfpachthouder. 

Segun Robert Candelario, awor Gobierno a inventa 
un triki pa tog saca placa di e empresanan dor di bisa 
nan cu na lugar di tin e tereno como erfpacht cu tur su 
derechonan, awor nan ta obliga pa cumpra e tereno cu 
nan tin caba pa nan bira doño di e tereno. 

Pero pa Elmar, esaki no ta nesesario den ningun sen- 
tido. Si e tin e tereno den erfpacht, e por haci tur loke e 
ta haciendo pa añanan largo riba e tereno caba. 

Pa bira doño di e tereno no ta cambia nada. E unico cos 
cu ta cambia ta cu awor mester paga un suma grandi 
na Gobierno di Afl 17 miyon di florin. 

Esaki pueblo, ta un di e alternativanan cu Prome Min- 
ister tabata papia di dje. Loke e no a bisabo ta, cu prome 
nan kier a kita e placa aki di pueblo n’e caha den e su- 
permercado y via otro tipo di impuesto. 

Awor na lugar di duna Gobierno e placa aki na caha di 
e supermercado, bo ta duna nan e mesun placa, pero na 
caha di Elmar, ya cu di un caminda e compania tin cu 
saca e suma di 17 miyon bek! 



No ta medida esaki ta? Bo cartera no ta sinti esaki 
mescos? 

E empresanan estatal mester haña e placa aki di un 
forma of otro, segun Candelaria. Na nos hermana isla, 
maneho robes cu fondonan y cobransa di empresanan 
estatal a pone cu mester a aumenta prijs di coriente 
extra p’e empresa no bati bancarota. 

Nos mester evita scenarionan asina na Aruba. Pues aki 
Gobierno ta bende pueblo un 6 pa un 9 mientras cu 
Prome Minister mes a bisa cu pueblo a bisa cu no kier 
mas medida y el a bisa pueblo cu esey ta ok. 

Awor nos ta mira cu tog ta saca e placa di pueblo, pero 
djis bo ta paga esaki na un otro caha. Banda di e ben- 
demento di tereno erfpacht inecesario aki, Gobierno ta 
obliga e mesun empresanan estatal aki pa paga extra 
dividendo. Esaki lo resulta den mas aumento di prijs. 
Esaki lamentablemente ta engaño electoral of laga ya 
cu a priminti cu lo goberna sin medida pa haña pueblo 
su voto, pero ta mas manera di bin cu medida cu nan 
no por haña cu awor ta bin cu medida indirecto tambe,” 
Parlamentrio Robert Candelaria a conclui. 

Parlamentario Alan Howell (POR) ta felicita 
Cuerpo Policial pa nan tremendo trabou 



Alan Howell, Parlamentario di frac- 
cion di POR, a felicita Cuerpo Poli- 
cial p’e gran trabou cu nan ta bin 
eherciendo. 

E1 a indica cu mientras hopi taba- 
ta balia y gosa durante parada di 
Carnaval di Mucha na San Nicolas, 
Cuerpo Policial a haci un tremendo 
trabou. 


“Atraco Team no ta drumi, nan a 
bolbe canta bingo, a dal duro y esaki 
nos no ta scucha oposicion ta papia. 
Ta parce solamente cu ora atraco 
tuma lugar tin celebracion grandi, 
tin cherchamento y tin sensacion, 
pero no ta scuchanan papia ora cu 
Cuerpo Policial ta haciendo un tre- 
mendo trabou. 

Nos di fraccion POR si ta para 
tras di Cuerpo Policial, den bon y 
den malo y nos kier felicita Atraco 
Team, Cuerpo Policial y Minister di 
Husticia p’e bon trabou haci”, Alan 
Howell ta bisa. 

E ta agrega cu Parlamento lo sigui 
sostene Cuerpo Policial den tur 
loke por haci manera presupuesta 


mas placa y presupuesta mas mate- 
rial pa nan por sigui bringa crimi- 
nalidad. Tambe el a bisa cu Cuerpo 
Policial por sigui depende den tur 
manera riba fraccion di POR pa 
yuda combati criminalidad y sos- 
tene Minister di Husticia den e tar- 
ea dificil aki. 

Igualmente Howell ta encurasha 
pueblo pa mira den nan becindario 
y si ta sinti cu tin informacionnan 
clave cu lo por yuda pa soluciona 
cualkier caso, pa tuma contacto 
cu Cuerpo Policial, contribuyendo 
asina aki, den forma anonimo, na 
mantene nos pais mas sigur cu ta 
posibel y haya e malhechornan tras 
di trali. 


Cambio den prijs 
di productonan 
petrolero 12 di 
februari 2020 



Minister di Finansa, Asunto 
Economico y Cultura, Xiomara 
Maduro ta anuncia e prijsnan 
nobo di benta di combustibel en- 
trante awe 12 di februari 2020: 
Prijs e biaba aki a conoce un re- 
ducción. 

Gasoline unleaded-premium: 201,9 
cent p/ltr. (-2,7 cent); Diesel LS: 172,4 
cent p/ltr. (-6,8 cent) y Kerosin: 161,2 
cent p/ltr. (- 6,2 cent) 

E prijsnan ta inclui BBO/BAZV/BAVP 


AVISO 

Fundacion Wit Geie Kruis ta participa na tur su clientenan lo siguiente: 

Entrante 1 di maart 2020 consuita di baby y muchanan 0 pa 4 aña, no ta wordo 
antende den e edificio di Savaneta mas. 

Esaki lo wordo atendi den e edificio di San Nicoias, Theaterstraat 3 (patras di 
warda di poiis na San Nicoias), Telefoon 523-4423. 

Danki pa boso comprension y cooperacion cu nos organisacion di Wit Gele 
Kruis. 

Management Wit Geie Kruis 

Parlamentario Alan Howell (POR) 
kier sa e banda di medaya di FCCA 



DURANTE conferencia di prensa di 
fraccion di POR, Alan Howell a comen- 
ta riba preocupacion cu ta reina cerca 
algun ciudadano den comunidad pa 
loke ta trata maneho di FCCA. 

E1 a comenta cu el a wordo acerca pa 
varios persona cu e preocupacion cu ta 
reina pa loke ta FCCA. 

Mencionando un ehempel, Howell a 
expresa cu tin ciudadanonan bibando 
den casnan di pueblo, nan a lanta for 
di baby eyden y ta registra na dicho 
cas y despues cu nan mayor a fayece, 
nan ta haya nan mes cu e mal noticia 
di FCCA cu ta duna nan un tempo cor- 
tico pa bandona e cas. 

Alan Howell ta bisa cu e no tin gana di 
kere cu esaki ta algo di berdad, paso- 
bra e no por imagina su mes cu tin un 
famia cu despues di ta biba 20-30 aña 
den e cas, despues di haya e sla duro 
cu p.e. nan mama a fayece, ta haya 
otro golpi di FCCA cu ta duna nan un 
aviso cu den un tempo cortico nan tin 
cu bandona e cas den cual nan a lanta 
for di baby den dje. 

“Scuchando esaki ta haci un dolor 
grandi na mi curason, e ta un dolor 
grandi p’e famia, bo ta mira e preocu- 
pacion cu e famianan aki tin na mo- 
mento cu nan ta acercami. 


Cu lagrimanan den nan wowo bo ta 
scucha nan storia, con preocupa nan 
ta, den e situacion fastioso den cual e 
peticion di FCCA ta hinca nan, miran- 
do cu nan tin un dolor caba cu perdida 
di nan ser keri y awor aki nan ta bay 
ta tambe riba caya”. 

E Parlamentario ta sigui bisa cu mi- 
rando cu e vision di Gobierno ta en 
principio pa nos ciudadanonan haya 
dak riba nan cabes, e no por compro- 
nde e maneho aki cu ta kita dak di nos 
ciudadanonan. “E ta inaceptabel”. 

Na mes momento Alan Howell ta bisa 
cu tur medaya tin dos banda y pa tal 
motibo el a haci un peticion oficial atr- 
abes di Parlamento pa den un reunion 
di comision fiho invita FCCA pa duna 
un splicacion riba e tema aki, wak si 
esaki ta berdad of no. 

“Di akinan caba mi ta spera di scucha 
di FCCA cu loke e ciudadano aki ta 
splica no ta cuadra cu berdad, cual ta 
sona un tiki straño y fastioso, pasobra 
no ta un ni dos ni tres famia a acerca- 
mi, masha hopi famia ta acercandomi 
ultimo dianan aki y mi por a compro- 
nde cu e famianan aki ta acerca Minis- 
ter Glenbert Croes tambe. 

Loke mi kier splica cu esaki ta cu e 
ta algo cu probablemente ta pasando 
berdad y ta yega ora pa nos scucha di 
FCCA con e maneho ta, si esaki ta ber- 
dad of no. Mi ta bisa di aworaki cu si 
esaki ta berdad, nos lo mester busca 
un forma pa nos stop esaki mesora, pa- 
sobra ta imposibel cu un persona por 
lanta den cas di pueblo for di baby, 20, 


21, 22 aña bibando aden y pa su mala 
suerte su mama ta fayece y net su tras 
ta haya carta cu e tin cu bandona e cas 
cu e ta considera su cas”. 

Alan Howell ta puntra si mester saca e 
persona ey for di e cas ta pa hinca ken 
eyden anto? 

E ta continua bisando cu ta tristo pa 
scucha cu e personanan aki ta perde 
nan dak, ta riba caya, no tin caminda 
pa bay biba. Ya caba e situacion ta 
basta fastioso pa nos ciudadanonan 
por haya un cas y aworaki tin e fenom- 
eno cu nos ciudadanonan ta perde cas 
na momento cu nan mayor fayece. 

“Esaki ta algo cu nos mester 
‘touch base’ cune mesora, tin 
cu scucha e banda di medaya 
di FCCA y si ta berdad, nos di 
Parlamento y Gobierno en gen- 
eral mester busca un manera 
pa nos para e forma di maneha 
aki, para e forma di pone nos 
hendenan riba caya, pasobra 
den gobernacion aki nos ta pro- 
paganda cu e ser humano ta 
central y aki nos tin cu keda 
demostra tambe cu nos tin e 
ser humano central. 

Ami sigur como Parlamentario 
representante di pueblo lo para 
100% tras di e famianan aki 
pasobra ta imposibel y inacep- 
tabel pa nos mira nos ciudada- 
nonan ta pasando den pena 
familiar y extra pena, pasobra 
nan ta bay ta riba caya y sin 
ningun luga pa bay biba”, 

Alan Howell a duna di conoce. 

Control di porta electrko a haya un kortsluiting 




DIALUNA anochi pa mas o menos 
lO’or Polis a bay pa un supuesto cas 
na candela den area di Tarabana. 

Na yegada den Scopapelstraat a re- 
sulta cu danki Dios no tabatin niun 
cas na candela. 

Loke si por a haya holor di dje taba- 
ta manera plastic of algo asina cu a 
kima. 

Na dicho adres Polisnan a haya infor- 
macion cu probablemente e control di 
un porta electronico lo tabatin un cor- 
to-circuito. Pero esnan presente mes a 
domina e situacion cu a presenta. 

Ta un poco straño si cu hende a yama 
bisa cu ta un cas completo lo ta na 
candela. 


4 fllf i JOIN OUR AWARD - WINNING TEAM 

BUCUTI ^ JARA Ranked among top 10 Hotels In the World by HrlpAdvlsor 

a e ÁC H R e s o RT - A R u a A Featured In top 10 HoteU In the Carlbbean by lyavel + Lelsure 

EXCELLENT BENEFITS: 

Competitive Saiaries, Pension Plan, Health-Disability-Life Insurances, Dental & Vision Insurance.Savings 
Pian, Loan Availabiltty, Shift Meal, General Bonus. 

REQUIREMENTS: 

Profident in Engltsh for atl posttions is requtred. 

RESTAURANT MANAGER 

” Exemplify the highest standards of honesty and integrity. 

- Highly confident in yourabilities and detail-onented. 

- A team player and excellent communication skills. 

- Genuinely get joy out of making people happy and able to have fun while working 

- Have a love and passion for the hospitality industry* 

" Over two years of restaurant management experience. (preferably in fine dining) 

- Lead the team by example and know when and how to support the staff 

- Ready to take on ownership of the complete front of the house operations 

FINE DINING WAITER/WAITRESS 

- Maintain our excellent hotel standards while serving food and beverages to guests. 

- Must have a vast knowledge of food, cocktails and wtnes. 

- A clear understanding of guest needs to ensure total satisfaction 

- Previous experience in fine dining required 

We v(/ork in a drug-free environment applicants will be submitted to pre-employnnent drug testing. 

To aply, please send your resume by Email: 
jobs@bycutixom or Call: 5S3-1100 ext 136 for more information. 

Porlannentano Arthur Dowers 

Inspector Hulandes ta confirma 
incapacidad di Minister Andin Bikker 



NADA lo keda scondi y tur momento of situacion lo 
haya su momento di berdad y mientras cu Aruba tin 
un Gobierno cu ta pretende di ta un Gobierno trans- 
parente, realmente Gabinete Wever Croes ta un Go- 
bierno di hunga ‘kak’i scondi.’ 

Arthur Dowers di fraccion di AVP a mustra diamars 
mainta cu no solamente e maneho di Minister di In- 
husticia, Andin Bikker ta malo pa loke t’e lucha con- 
tra criminalidad, pero awor ta bin sali na cla cu hasta 
su vision pa cu KIA, caminda criminalnan tin cu re- 
habilita, no ta existi. 

“Andin Bikker semper tabatin anhelo pa bira Minis- 
ter di Husticia, semper a critica otronan cu a carga 
e responsabilidad aki, pero dos aña den e funcion 
aki, Andin no tin nada pa mustra cu algun idea riba 
drones of otro tiponan di fantasia cu e kier logra. 

Ta tristo pa mustra cu for di 7 di mei di 2019, Min- 
ister Bikker a ricibi un carta di sr. J.G. Bos kende ta 
Tnspecteur-General Inspectie Justitie en Veiligheid’ 
kende for di januari 2016, a keda encarga pa haci 
evaluacion riba e progreso y cambionan den KIA. 
Esaki despues cu na 2014, CPT, esta Committee for 
thr Prevention of Torture a raporta riba e situacion 
inhumano den KIA y cu conduci cu den e Justitieel 
Overleg di 2016, a bay di acuerdo pa sr. Bos haci 


evaluacion di e desaroyonan pa loke t’e cambionan 
cu mester a tuma lugar. 

Segun e carta di sr. Bos di 7 di mei 2019, su persona 
ta informa Minister Andin Bikker cu despues di eval- 
uacion na 2016, a constata cu no mucho a cambia cu e 
situacion di 2014 y a sugeri diferente cambio. 

Durante di inspeccion di sr. Bos na 2017, su persona 
ta mustra cu e situacion a cambia y el a haya y in- 
forma den su raport riba cambionan positivo pa loke 
t’e situacion den murayanan di KIA. 

Sinembargo durante di otro control na 2018, a bin 
nota cu henter e situacion a bolbe deterioria y cu e 
situacion ta mesun pesimo cu e tabata na 2016 y sr. 
Bos ta mustra Minister Bikker cu el a informa su 
persona di esaki den su carta fecha 18 di juni 2018. 
Pues 17 luna pasa Minister Bikker ta bon na altura 
di e situacion aki, caminda cambionan tabata nece- 
sario a base di exigencianan di CPT y cu durante di 
e periodo aki tambe, staf di KIA a mustra cu e desa- 
royo negativo aki tabata pa motibo di e proceso pa 
nombra un Director nobo pa KIA. 

Den su ultimo carta fecha 7 di mei 2019, e Inspec- 
tor ta mustra Minister Bikker cu nada a cambia n’e 
situacion, cu KIA ainda no tin Director, cu e proceso 
pa mehora e facilidad tampoco ta tumando lugar y a 
base di esaki sr. Bos a informa Minister di Inhusticia 
cu e no ta mira necesidad pa bin haci un inspeccion 
na 2019. 

Mirando e falta di capacidad y seriedad di Minister 
Bikker, por garantisa cu nada, pero absolutamente 
nada a wordo haci pa drecha e situacion aki den KIA 
mirando su fracaso total como Minister di Husticia. 
Pues no solamente Minister Bikker aki no por cumpli 
cu pueblo pa su proteccion, awor su maneho pa cu e 
centro coreccional di KIA tampoco e tin e capacidad 
pa atende y soluciona e situacion cu e centro ta pas- 
ando aden,” Parlamentario Arthur Dowers a declara. 

Huez a haya cu suspension di Polisnan 
den patruya 37 ta mucho drastko 



TABATA dia 27 di januari ultimo Polis Edgar 
“Efa” Maduro a presenta na Corte hunto cu su con- 
sehero legal mr. Edwin Duijneveld, en busca di loke 
e ta bisa mester ta un trato husto. 

E ta un di e Polisnan envolvi den e investigacion 
riba Patruya 37 cu a bira asina popular den pueblo 
fin di aña pasa. 

Algun video riba social media tabata duna un im- 
presion, kisas robes, di un combersacion entre dos 
Polis y dos hende muher. 

Hues a bisa cu e ta haya cu Mando Policial no a actua 
corecto dor di suspende e Polis, e ta haya e medida 
mucho drastico. Pero como cu e periodo di suspen- 
sion a pasa caba, el a haya e decision ta “achter- 
haald” y no a dicta na fabor di Maduro. Sinembargo 
Mando Policial a prolonga e suspension cu 6 siman 
mas, pa cual awor e Polis lo cuminsa un otro proce- 
dura protestando contra e decision. 

Mr. Edwin Duijneveld a bisa despues di e caso cu 
Huez tabata enfatico cu no tin base pa suspension. 


Mando Policial tabata zwak den su defensa bisando 
cu ta teme cu publico por “tenta” e Polisnan riba 
caya. Si esey lo tabata e temor, por a duna nan 
“binnendienst” locual e Magistrado a haya corecto 
tambe. Pero asina mes a opta pa manda dos Polis 
cas, pasobra nan tabata papia cu dos ciudadano du- 
rante un asistencia. 

Defensa ta sinti cu Mando Policial a laga su mes 
wordo guia dor di presion di rednan social cu a cum- 
insa “bully” e Polisnan. 

Segun e hurista, e problema ta cu e decision di Huez 
a bin despues cu e prome suspension a vence caba, 
locual ta di lamenta. Ayera mes a entrega apelacion 
contra e prolongacion di suspension y ta spera cu 
Corte trat’e prome cu e termino di 6 siman vence. 
Mirando e decision, lo a spera cu Mando Policial a 
reconsidera y pone e Polisnan bek na trabou, pero 
ta optando pa tog suspende nan. 

Un fecha nobo pa trata e apelacion no tin ainda. 
Parce cu den apelacion di e prolongacion si e otro 
Polis hoben lo uni n’e caso aki, den busca di su 
derecho. 

Lider di froccion Marlon Sneek 

Gabinete Wever Croes a introduci 
BAVP pa paga proyectonan di PPP 

Pero awor Minister kier baila pueblo 



PUEBLO mester ta alerto, pueblo tin 
cu cuminsa para duro, ya cu despues 
di a scucha Minister di Finansa, Xio- 
mara Maduro duna declaracion na 
prensa, pueblo tin cu spera un serie di 
medida si piedad na caminda. 

Lider di fraccion AVP, sr. Marlon 
Sneek a mustra cu tin un dicho na Pa- 
piamento cu ta bisa cu ‘traha dam pa 
warda awa,” wel loke Minister Xioma- 
ra Maduro a splica dialuna ultimo, ta 
un mensahe cla y raspa cu medidanan 
ta na caminda. 

Segun sr. Marlon Sneek, e mandatario 
a bay asina leu na confirma na pueblo 
cu e tempo a yega pa lucha pa tene ca- 
chete riba awa, te ora cu e situacion 
drecha, pero sin menciona e fecha cu e 
lo drecha esaki pa pueblo haya alivio. 

“Esaki ta mesun Minister cu como po- 
litico durante di campaña, a bay cas 
pa cas pa sigura tur hende, cu MEP 
tin solucion p’e situacion financiero 
di e pais, anto solucion sin cu mester 
tuma medida. 

Wel apenas algun luna na mando y 
Xiomara como Minsiter di Finansa, 
a redoble BBO y e bin cu cantidad di 
otro medida mas cu practicamente a 
choca pueblo y comercio formalmente, 
creando un inflacion cu poco bes nos a 
yega di conoce. 


Sinembargo ora cu nos a scucha Minis- 
ter aki bisa dialuna ultimo, cu mester 
sigui lucha, cu mester sigui wanta duro 
pa su persona y su Gobierno drecha e 
situacion financiero, e ta pretende di 
bolbe bay usa mesun excusa laf cu tur 
e cos aki a bin dor di proyectonan di 
PPP caminda Gobierno di AVP a au- 
menta e debe nacional. 

Hasta Minister Maduro a dicidi di bay 
bek den pasado y bolbe tira culpa riba 
proyectonan cu AVP a bin cu nan pa 
un mihor desaroyo di e pais, insinuan- 
do cu t’e proyectoanan aki tin Gobier- 
no den un situacion dificil y cu mester 
tuma medida. 

Pero aki un biaha mas Minister Mad- 
uro ta trata di hunga pa kens, trata di 
kere cu pueblo ta lubida kico su Gobi- 
erno a bin ta haciendo, caminda entre 
otro a sigura cu lo no tuma ningun me- 
dida. 

Awor na 2018 ora cu a introduci e serie 
di medidanan, Gabinete Wever Croes 
cu sosten di fraccionnan di MEP-POR- 
RED den Parlamento, a introduci e 
asina yama BAVP, cu tabata un medi- 
da cu cual mester a bay paga e proyec- 
tonan di PPP. 

Fuera di e medida ey, Gabinete Wev- 
er Croes a introduci otro impuesto cu 
e nomber di BAZV cu mester a yuda 
AZV pa cubri e gastonan halto di cuido 
medico, pero na mes momento tambe 
Ministrer Xiomara a aumenta e acci- 
jns riba diferente articulo y riba gaso- 
lin. 


E1 a impone un aumento di grondb- 
elasting cu a perhudica cantidad di 
hende y como parti di e crisisheffing, a 
introduci e ora e BAVP cu mester a cu- 
bri e proyectonan di PPP di Gobierno 
di AVP. 

Tur e impuestonan aki a produci e 
suma di 270 miyon florin, placa cu Go- 
bierno a ranca for di cartera di pueblo 
y ora cu elimina e sugar tax cu no a 
drenta na vigor, ta keda alrededor di 
250 miyon florin adicional cu Gabinete 
Wever Croes a coy for di pueblo. 

Ta hopi curashi Minister Xiomara 
Maduro mester tin pa bin bisa awor 
cu proyectonman di PPP lo bay costa 
e aña aki alrededor di 70 miyon cu 
mester wordo paga, incluso Watty Vos 
Boulevard, pero ora cu kita e 70 miyon 
aki for di e suma di 250 miyon extra 
cu a ranca for di pueblo, a keda Gobi- 
erno 180 miyon florin adicional cu el a 
haya. 

Loke Xiomara no kier compronde t’e 
hecho cu CFT a mustra na varios oc- 
asion cu gastonan di personal a au- 
menta cu mas cu 100 miyon florin, 
pues placa cu Gabinete Wever Croes 
a ranca fir di cartera di pueblo, a bay 
pa paga huurmento di edifico di spon- 
sornan, paga salario di sostenedornan 
di partido y tur cos ta indica cu ainda 
esaki no ta suficiente y cu Gobierno 
di Minister di Finansa lo bay castiga 
pueblo un biaha mas cu un serie di 
medidanan,” lider di fraccion di AVP, 
sr. Marlon Sneek a declara. 

61 Cursista di Stkhting Ambiente Feliz y 
Stichting voor Verstandelijk Gehandicapten 
Aruba a slaag p'e curso "elementonan di cuido" 

UN par di aña pasa Stichting Ambiente Feliz (SAF) 
a tuma e iniciativa pa aserca EPI pa sondia e posibi- 
lidad pa upgrading di nan trahadornan den e area di 
cuido. 

Despues a aserca SVGA pa wak si tin interes pa hunto 
organisa e curso pa trahador. 

Na SVGA tabatin e necesidad tambe y asina a cum- 
insa e cooperacion entre EPI, SAF y SVGA. 

Mester bisa cu danki na senora Mena Curiel (coordi- 
nadora di parti di EPI) a logra yega na un curso di 8 
session hopi varia di elementonan di cuido. Topiconan 
tabata p.e. con pa duna diferente tipo di remedi, con 
pa cuida un herida y con pa hisa un persona. 

Examennan di teoria y praktijk a tuma lugar cu e re- 


sultado cu 61 cursista a slaag (tur cu a haci examen). 
Masha pabien na tur cursista cu a pone energia y dedi- 
cacion pa nan bay dilanti den nan desaroyo personal y 
profesional! 

Como fundacion ta hopi importante pa nos sigui duna 
cursonan na trahadornan, pasobra e mundo ta cam- 
bia. Locual tabata un bon cuido 20 aña pasa porta awe 
ta wordo mira otro. E curso aki ta un bon ehempel cu 
den cooperacion cu otro instancianan por sigui desar- 
oya. 

Danki na henter e team di EPI cu a percura p’e curso 
por a tuma lugar. Masha danki tambe na CedeAruba 
cu a financia e curso aki cu ta na beneficio di nos cli- 
ente y trahadornan. 

E Catedral di Sumpiña: 

Un obra impactante na nivel global 

Pa; Stan Kuiperi 


SIMAN pasa e comunidad Curasoleño a yama bon- 
bini na otro proyecto nacional cu lo pusha e status di 
e isla te na top riba nivel global. E “CATEDRAL DI 
SUMPIÑA” (Cathedral of Thorns) a ser inaugura du- 
rante un evento artistico grandioso den e hardin riba 
tereno di Landhuis Bloemhof na Willemstad. 

E Catedral di Sumpiña ta un proyecto di e artista Cu- 
rasoleño-Hulandes Herman van Bergen, conoci pa su 
calendernan di edificionan aquarela y pa su obranan 
scultural traha di sumpiña di hubada. 

Van Bergen a dura mas di 5 aña pa traha e construc- 
cion unico na mundo aki, cu yudansa di un ekipo di 
boluntario y cu sosten di su casa Daisy Casimiri di Fun- 
dacion di Artista y di comunidad di Corsou. 



E Catedral di Sumpiña ta exactamente loke e nomber 
ta bisa: Un edificio di casi 20 meter halto y mas di 100 
meter cuadra, traha cu miyones di taki di sumpiña di 
hubada rond di un frame di hero, den estilo di un cat- 
edral y cu structura interior di laberinto. 

E meta ta pa crea un centro multi-religioso, spiritual y 
artistico, cu ta funciona como espacio pa contemplacion 
personal y refiexion colectivo riba pasado, presente y 
futuro di humanidad den balansa cu medio ambiente, 
naturalesa y planeta tera. 

Den e murayanan di e catedral tin diferente espacio 
habri pa pone obranan di arte y esaki, hunto cu dife- 
rente scultura y un iluminacion y soundscape special 
anochi, ta crea un ambiente magico cu ta completa 
henter e ambiente surrealista cu e obra arkitectonico 
aki ta expresa. 



D.r.p.d. Jeroen Krabbé, 
Herman van Bergen, Stan Kuiperi. 


E apertura, cu presencia di Excelencianan Goberna- 
dor George-Wout y Minister President Rhuggenaath 
di Corsou y bou direccion di Felix de Rooy y MC Ro- 
land Colastica, tabata un celebracion di tur disciplina 
artistico incluyendo baile, musica, teatro, videografia 
y hopi mas. A cuminsa cu un bendicion di un pas- 

tor Cristian, un Rabbi Hudio, y un Imam Musulman. 
Impactante tabata Elia Isenia cu e grupo di tocado di 
cacho Curazumbi, y e gitarista Willem Blankenburgh 
cu su solo di Wilhelmus estilo Jimmy Hendrix den top 
di e catedral. 

Na final tabatin un concierto cu banda di Junior Tecla 
(cu un interpretacion jazzy excelente di ‘Nature Boy’) y 
demas musiconan conoci di Corsou 

Un cantidad di artista visual a keda invita pa expone 
un obra den e catedral. Algun di e artistanan mas cono- 
si ta e.o. Avantia Damberg, Ellen Spijkstra, Evelien 
Sipkes, Felix de Rooy, Francis Sling, Hortence Brouwn, 
Helen Martina, Marlies Schoenmakers, Philippe Zano- 
lino, Rene Guillot, y Yubi Kirindongo. 



D.r.p.d. Stan Kuiperi y Yubi Kirindongo. 


Stan Kuiperi tabatin e honor di t’e unico representante 
di Aruba, cu un obra nobo “Time for Earth”, crea spe- 
cialmente p’e Catedral di Sumpiña. “Time for Earth” ta 
un mixed-media light box cu ta saca lus pa medio di un 
bentana di glas pinta representando planeta Tera den 
espacio, y parecido pa bentananan di color di catedral- 
nan Europeo. 

Riba e obra tin un manifesto graba den madera, cu ta 
boga pa un cambio den religion cu enfoke nobo riba nos 
planeta Tera, cu t’e unico planeta den espacio riba cual 


hende por biba y como tal mester tur nos atencion cien- 
tifico, dedicacion spiritual y cuido sostenibel. 



“Time for Earth” di Stan Kuiperi. 

Specialmente entre e iluminacion di anochi e obra aki 
a haci un impacto general hopi notabel riba e publico. 


Bishitantenan na Corsou 
ta keda recomenda pa pasa 
admira e Catedral di Sumpi- 
ña, un obra magistral y ber- 
daderamente unico y auten- 
tico, cu pronto lo ta conoci 
rond mundo pa su nificacion 
special y su enfoke unificador. 


y- 

Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com www.facebook.com/awemainta 583-1400 á 583-1444 


C _ _ __ J 

Transformacion di paden cu 
^Transformacional Leadership Program' 


HEART-CENTERED Leadership Foundation ta 
organisa den Paasvakantie un seminario impactante 
pa 

hobennan adulto (‘young adults’) y adultonan. ‘Trans- 
formational Leadership Program: Insight 1’ ta un 
seminario cu enfoke riba transformacion personal du- 
radero. 

E programa ta 4 dia largo y ta conta cu un facilita- 
dor internacional, sr. John Marin. Durante e 4 dianan 
participantenan ta siña mas tocante diferente aspecto 
cu ta fortalece nan desaroyo personal y profesional. 

Topiconan cu lo bin dilanti durante e 4 dianan ta: In- 
tencion y escogencia, confiansa y balor propio, duna 
y ricibi ‘feedback’, identifica metanan y con pa logra 
esakinan, motivacion personal, resolve confiicto per- 
sonal y interpersonal, amor propio, autoestima, y hopi 
mas. 

Un programa sigur perfecto pa alumnonan preparan- 
do pa bay studia afo y profesionalnan jong. 

For di 2012, Heart-Centered Leadership Foundation 
ta ofrece diferente seminario di desaroyo 
personal y liderazgo personal pa hoben y hobennan 
adulto. Esaki lo ta di 3 ‘Transformational 

Leadership Program’ cu ta ofrece desde 2016. Refie- 
hando Heart-Centered Leadership Foundation su 
meta di empodera hobennan pa descubri nan potencial 
completo, nos programanan ta promove crecemento y 
desaroyo di paden bay pafo: Dor di fortalece caracter 
y abilidadnan personal cu ta yuda un persona bay di- 
lanti, ta haci e persona resiliente pa por sigui crece 
den tur otro aspecto di su bida. 

Transformational Leadership Program ta tuma lugar 
di dia 16 pa 19 di april 2020 na Teresita Center, San 
Nicolas. Edad di participacion ta 18 aña pa 30 aña. 
Mayornan of interesadonan por tuma contacto cu nos 
pa mas informacion tocante e programa na hclfaruba® 
gmail.com of na 594-2520. 

Heart-Centered Leadership Foundation a wordo 



funda na 2008 cu hobennan na curason di su meta: 
Empodera y inspira hobennan pa lidera for di nan cu- 
rason. Heart-Centered Leadership Foundation ta of- 
rece diferente seminario, training, tayer, y coaching y 
mentoring pa hobennan. 





























Diaranson, 12 Februari 2020 


AWEMainta 


21 


Seyo Nacional di Artesania pa nos productonan local 

Oportunidad pa haci entrega di bo obra artesanal 



DEPARTAMENTO di Cultura Aruba conhunt- 
amente cu Comision di Seyo Nacional di Artesania 
Aruba ta invita artesanonan pa haci entrega di tur 
material nobo cu NO tin Seyo Nacional ainda. 

Dia 28 di februari 2020 lo tuma lugar nos prome 
evaluacion p’e aña aki, caminda e Comision ta bin 
hunto pa pasa riba tur e criterianan necesario p’e 
producto bin na remarca p’e Seyo Nacional di Aruba. 

Ta haci un yamada n’e artesanonan pa entrega tur 
nan producto nobo pa mas tarda dia 26 di februari 
2020 prome cu merdia. 

E proceso di aplicacion ta tuma lugar na Departa- 
mento di Cultura Aruba na Horizonte Building na 
L.G. Smith Blvd. # 134 (Prome Piso). 

P’esaki mester yena e formulario di aplicacion, mes- 
ter trece un identificacion valido, un pasfoto, como 
tambe un comprobante di adres. 

Pa mas informacion tocante e Seyo Nacional di Arte- 
sania y tambe tocante e proceso di aplicacion por fa- 
bor tuma contacto cu nos via telefon 582-2185. Cri- 
terianan pa bin na remarca di un Seyo Nacional di 
Aruba ta: 

Mester ta traha na man. (No cu machine, pero cu 
herment manual senciyo); Autentico; Diseño Orig- 
inal. Consistencia den (re-) produccion di diseño y 
modelo. Grado di experticio (tradicional) den traha- 
mento di e producto. E producto mester ta traha na 
Aruba. Grado di uzo di material local. Grado cu e 
producto ta refleha tecnicanan di artesania tradicio- 
nal. 

“Artesania t’e ehempel bibo di un homber y un muher 
cu balor y habilidad, capaz di uni un gran variedad 
di expresion y recoge e sentimento di un pueblo pa 
medio di nan ofishi”. 

Artesania ta un arte caminda cu creativdad den 
forma di e arte y cultura ta haya bida. Ban sigui 
enrikece y contribui na nos productonan artesanal 
local. Ta danki na nos artesanonan cu mas y mas 
nos tin obranan artistico local. 

Cultura nos mester bib’e. 

















22 


AWEMainta 


Diaranson, 12 Februari 2020 


Nos a drenta luna di 
Amor y di Amistad 

Scirbi pa Ruthy"Lady Ruth" Vrieswijk-Bergen 


DEN siman tin biaha no tin asina hopi cos di haci riba nos 
dushi isla. Of tin, si, actividadnan pa turista p.e. den Re- 
naissance Market Place, cu awor un lugar super cozy, “It’s 
five o’clock somewhere bar “. 

Bo por bay The Cinemas, sali come un caminda of haci 
algo cu famia, esey tambe ta dushi y bunita. 

Na drempel di e dia bunita di amor, conoci tambe como e 
dia di amistad, sigur bo lo pensa na algo romantico, ber- 
dad ? 

Tin pareha y of amigonan cu ta regala otro chuculati of 
flor. Y hasta algo mas caro, si e amor den e relacion ey ta 
hopi largo caba. Y aunke no ta tur hende tin nan pareha di 
amor, nan tambe ta celebra e Dia di Amor pa cu nan mes 
y of pa cu un amiga of amigo. 

Pa Lady Ruth, ta henter e luna di februari ta romantico 
celebra cu su pareha, su casa, su amante fiel di 43 aña 
caba. Esaki si ta algo dushi di celebra! 

Wel, nos a sigi celebra Dia di San Valentino na caminda, 
cu amor propio tambe cu nos bishita na Atelier’89 reci- 
entemente, na unda por a admira obranan bunita den e 
exposicion titula: “No pictures please”. 

Den e mundo di arte, semper ta purba di bin cu titulonan 
abstracto y diferente. Nos a anticipa pa topa cu nos bunita 
amiga di hopi tempo, Ann Angela, despues di a admira al- 
gun di su obranan riba facebook y nos a keda sumamente 
impresiona cu su bunita obral. 

Nada mas y nada menos cu e bunita cara lombrante di 
nos campeon, nos Reina di Lama, Sarah-Quita Offringa 
Williams, e princesa di nos bunita amiga Esther Williams 
y Ruud Offringa, e ruman muher di Quintin Offringa. Ki 
preciosidad di cuadra! Waaaaaw!!! 

Tur detaye den tur e colornan usa riha e canvas. Nos a 
cana keiro wak e demas obranan di arte den e expo aki 
y nos a bin topa cu e obra di Estella Thode y Carl Rijs- 
dijk. Tambe bunita riba nan mes, pero ta manera e lijm di 
e anochi ey a keda dirigi nos pasonan p’e tremendo nice, 
super nice cuadra di Sarah-Quita Offringa, pinta pa Ann 
Angela, cu ta gusta pinta, e ezel mey-mey den su cushina 
na su cas, pasohra e lus eyden ta tremendo y cu coi hebe y 
come eynan mes. 

Ann, un dushi hende, humilde cu curason grandi yen di 
pasion y amor pa su pareha Miguel y Miguel cu ta stima 



su bunita esposa reina Ann cu tur su amor. Orguyoso di e 
artista Ann, cu hopi bunita lus ! 

Ann ta tuma tur su tempo pa finalisa su cuadranan, pero 
p’esun di Sarah-Quita e tabatin solamente dos siman di 
tempo y asina mes e resultado ta fantastico, unico!! 

Nos a probecha di puntra e maestro di pintamento pre- 
sente n’e expo aki, King Lie Kwie, su pensamento y opin- 
ion encuanto e cuadra y e tambe a elogia Ann pa su bon y 
bunita trabao. Nos a encontra tambe cu amiga Agaath van 
Vliet, un artista kende tambe sa pinta, awor activo den 
traha obranan di mosaic. 

Y asina nos a topa cu mas bishitante di e expo “No pictures 
please” y tur a gusta y para saca potret di e ohra di Beauti- 
ful Ann Angela, un strea elegante nechi riba su mes e ano- 
chi bunita aki, briya cu su bunita sonrisa, satisfecho cu e 
resultado di su obra. Nos pabien na tur e participantenan 
y n’e docente di e curso aki. 

Hopi a duna nan bon comentario pa cu e lesnan duna y 
varios a siña sali di nan comfort zone y realisa nan mesun 
obranan. Nan amor expresa den color of cu otro material 
manera potlood. Mi dushi hendenan, pasa un dushi Dia di 
San Valentino. Laga amor t’e rason di bo existencia, rason 
principal den bo relacion cu bo pareha, rason mas grandi 
pa respeta esnan cu tin nan pareha fiel, ta tuma pasenshi 
traha riba un relacion di amor, pasobra, tin cu ta rabia pa 
co’i kens y ta bula afor. 

Tin cu ta stima nan cacho mas cu hende. Talhes pasobra 
nan no a encontra ainda cu nan medio naranja. No stima 
cu palabra so, pero cu hecho, trata otro cu respet y digni- 
dad. Tene den bo braza y baila cu ne den bo sala di cas de 
ves en cuando. Brase y dune hopi sunchi. Ah, nos ta loca- 
mente enamora di otro ketobay....awor mi ta bay inspira 
y scirbi mi poema di amor eterno pa mi Dushi semper, 
Johan. 

CEDE Aruba ta cla pa proyecto Pitch Time 2020 


TUR cos ta practimente cla pa lansa di dos edicion di 
Pitch Time Aruba 2020. Un iniciativa di CEDE Aruba 
cu ta trece den forma inovativo un programa y com- 
petencia Pitch Time, pa hobennan cu kier bira bolun- 
tario of forma parti di un organisacion social unda por 
haci impacto na Aruba. 

E programa Pitch Time ta ricibi sosten financiero di 
comerciantenan cu ta cla pa aporta awg 15.000 na de- 
saroyo di nos hobennan y tambe duna bek na comuni- 
dad social por medio di un proyecto cu ta wordo pre- 
senta pa un fundacion/ instancia. 

CEDE Aruba kier crea un coneccion entre hoben, or- 
ganisacion social y companianan local. E programa 
Pitch Time ta crea un manera nobo pa hoben por par- 
ticipa y siña abilidadnan riba tereno di proyecto social. 
Aña pasa tabatin un total di 140 hoben cu a participa 
den e proyecto aki y cu a sali cu e gana pa sigi yuda 
e fundacion cu nan a aporta na dje. E aña aki hoben- 
nan ta cla caba pa cuminsa y ta spera cu tur proyecto 
wordo manda aden. 

Den luna di januari 2019, varios fundacion a presenta 
un proyecto of idea pa cu lo mester haci un impacto 
positivo riba e gruponan vulnerable den nos comuni- 
dad. Awor t’e oportunidad pa fundacionnan cuminsa 
prepara nan proyecto cu mester wordo manda den e 
proximo simannan pa CEDE Aruba. 

E programa ta tuma lugar den e periodo di maart te 
october 2020 y ta consisti di diferente fase. 

E 15 mihor proyecto of idea lo wordo selecta den luna 
di maart 2020 pa drenta den e competencia di Pitch 
Time. Cada fundacion cu drenta den e competencia lo 
traha hunto cu un youth coach y lo mester recruta un 
team di minimo 5 y maximo 10 hoben cu mester ta 
envolvi den e proyecto. 

Na final di meu lo organisa e Pitch Time Academy, na 
unda hoben lo ricibi curso tocante entrepreneurship, 
public speaking, project management, team building y 
con pa duna un pitch. Asina nan lo prepara nan Pitch 
p’e proyecto. 

Den juli 2020, durante e Pitch Time Event, tur funda- 



cion y nan team di hoben boluntario lo mester Pitch 
nan proyecto dilanti e sponsors. Na final di e Pitch 
Time Event, e sponsors lo escoge pa nan proyecto, cada 
un cu un balor averahe di AWG. 15.000,-. 10 proyecto 
por haya financiamento. 

E teamnan cu a gana lo bay den e ehecucion di e 
proyecto y lo presenta nan resultado na october 17, 
2020 durante e Pitch Time Showcase, unda esaki lo 
bira un anochi bunita cu testimonio di NGO’s, hoben y 
companianan. E famia di e hobennan y tur fundacion 
y sponsors ta invita pa celebra e gran final di Pitch 
Time. 

CEDE Aruba ta gradici TeleAruba pa forma parti di 
Pitch Time mirando cu henter e proceso lo bira un TV 
Show. Si tin hoben y/of companianan interesa pa par- 
ticipa, por tuma contacto cu CEDE Aruba na 582-7666 
of cedearuba@setarnet.aw 

Pa mas informacion, por bishita y bishita nos riba 
facebook na Pitch Time Aruba. 

Preporabo pa un Carnaval cayente y fun! 

Busca bo Fun Towel gratis y gana hopi Fun Miles! 



CARNAVAL tin Aruba den su 
gara y e Fun Towel sigur ta añadi 


goso n’e temporada! Miembronan 
di Fun Miles ta keda invita pa bus- 
ca nan Fun Towel ya cu nan lo tin 
chance di gana hopi Fun Miles! 
Den cayente di Carnaval, bo mes- 
ter tin bo Fun Towel. Riba dje tin e 
logo di Fun Miles y ta obtenibel den 
3 color stylish: cora, preto y blanco. 
Mientras tin den stock. 

Gana hopi Fun Miles cu bo Fun 
Towel! 

Participacion e temporada aki ta 
masha facil. Tur miembro di Fun 


Miles por busca un Fun Towel gra- 
tis na oficina di Fun Miles. Corda 
mustra bo carchi di Fun Miles na 
momento cu tuma e serbete; cada 
miembro di Fun Miles por ricibi un 
Fun Towel. 

Saca un potret di bo mes cu e Fun 
Towel durante un di e paradanan 
y ‘post’ esaki riba Facebook of Ins- 
tagram uzando e hashtag #funtow- 
elaruba. 

E ganador ta keda anuncia djis 
despues di Carnaval. Disfruta di 
Carnaval 66 cu bo Fun Towel! 


Minister van Veldhoven ta manda contesta pa Tweede 
Kamer riba preguntanan tocante Kadasterwet BES 



KRALENDIJK - Ayera Minis- 
ter Stientje van Veldhoven (Medio 
Ambiente y Vivienda) a contestá 
preguntanan di Tweede Kamer to- 
cante Kadasterwet BES. E ley ta 
regulá pa kadasternan na Hulanda 
Caribense (Bonaire, Sint Eustati- 
us y Saba) bay resortá bou di Ka- 
daster Hulanda. 

E meta di e ley ta pa garantisá con- 
tinuidad y calidad di kadasternan 
n’e islanan y pa mehorá e siguridad 
huridico. A base di e contestanan, 
Tweede Kamer lo dicidi con nan lo 
sigui atendé cu e proposicion di ley 
aki. 

P’e islanan e ley ta nificá cu lo bay 
tin mas uniformidad den e manera 
di traha y mas transparencia. Esa- 
ki ta duna mas claridad na usuari- 
onan: doño, notario, companianan 


cu ta bende tereno y cas, banconan 
y desaroyador di proyecto. 

Consulta cu e islanan pa loke ta 
trata p.e. e tarifanan a haña un 
parti importante den e proposicion 
di ley aki. 

Aumento di e seguridad huridi- 
co ta stimulá tambe e mercado di 
propiedad y asina tambe desaroyo 
económico y prosperidad di e isla- 


nan. 

Kadaster Hulanda ta duna sosten 
n’e kadasternan di e islanan for di 
2011 cu entre otro digitalisacion y 
automatisacion. Na momento cu e 
ley drenta na vigor Kadaster, den 
combersacion estrecho cu Colegion- 
an Ehecutivo di e islanan, lo sigui 
cu e trayecto di modernisacion aki. 

Corte Suprenno a confirnná: 

Castigo pa Apostel 
ta keda 14 añaH 

WILLEMSTAD. E relato final ku Prokurador General di 
Korte Supremo di Reino a rindi ayera mainta ta pinta te 
den detaye ku e kondenado pa kende kareda di biná a kaba 
den korte, ta lesa manera biografia di Rasputin, e lider 
spiritual ku e tene relashon seksual ku of sin aprobashon 
ku praktikamente tur muhé di Korte di Emeprador di Ru- 
sia. 

Korte Supremo na Ulanda ayera mainta a rechasá pa 
trata e apelashon ku e lider spiritual di e sekta “Rain of 
the Blessings for All Nations Messianic Community Cura- 
çao”, Orlando Balentina ‘Apostel’ (1964) a laga entamá ne 
maksimo tribunal di Reino lokual ta konfirmá ku e kastigu 
ku Korte di Hustisia a dikta kontra Balentina ta keda kon- 
firmá. 

E relato final ku Prokurador General di Korte Supremo 
a rindi riba e komportashon desviante di e ‘Apostel’ Bal- 
entina ta manera un biografia di e abusador seksual mas 
grandi ku tabatin den historia di Rusia, Rasputin. 
Balentina a keda kondená pa (entre otro) violashon di tres 
adolesente i kuater muhé hoben ku tabata miembro dje 
sekta ku Balentina a lanta i di kual e tabata e lider spiri- 
tual i personal. 

E uniko argumento ku su abogadonan a presentá ne 
maksimo tribunal tabata ku si kondené na 14 aña di prizon 
manera a sosodé dia 18 di oktober 2018, bou dje kondishon- 
nan ku ta reina den SDKK, lo kousa strañesa. 

E abogado do ‘Apostel’ na Ulanda tabata mr. J.Y. Taekema 
mientras ku Abogado General ku a tuma desishon pa re- 
chasá e apelashon ta D.J.M.W. Paridaens. 

E tres wesnan di Tribunal Supremo a bai di akuerdo ku e 
desishon di mr. Paridaens. 

E tribunal a analisá e kehonan kontra e desishon di Korte 
di Hustisia Komun i a disidi ku no tin basta pa anulá e 
sentensia. Pa regla nan no tin mester di splika dikon nan 
a yega ne konklushon aki pasobra no tin mas apelashon 
posibel. 

VEREDICTO DI18 OCTOBER 

Promé biaha ku wes a kondená ‘Apostel’ den promé instan- 
sia tabata dia 5 di yuli 2017. 

Inisialmente korte a kondená Apostel na 9 aña pero den 
apelashon a subi e kastigu na 14 aña i a prohibié pa fungi 
komo lider spiritual durante 19 aña. 

Den Korte di Hustisia abogado mr. Harlequin di Ulanda a 
defendé Balentina. 

Ne okashon Prokurador General a pidi un kastigu di 12 
aña kitando e tempu ku ela pasa den aresto preventivo i 
pa konfiská su outo. 

Su abogado di Ulanda a pidi pa eksonerá su kliente i re- 
torná e outonan ku Hustisia a konfiská. 

Korte di Hustisia ne okashon ei a tuma su mes desishon 
diferente for di loke tantu Prokurador General komo abo- 
gado Harlequin a pidi pasobra nan a haña ku loke Balen- 
tina a hasi ta teribel. 



LITANIA DIVIOLACION Y MOLESTER SEXUAL 

For di e litania ku Prokurador General a trese dilanti nan 
a mustra ku Apostel a tene relashon seksual kompleto ku 
un hobensita for di su 12 aña te ku su 14 aña. 

Su otro viktima tabata un menor di edat ku ela kuminsa 
violá fo’i dia e tabatin 15 aña. 

Un mucha muhé di 14 aña tambe a bira su viktima i otro 
mucha muhé di 12 aña tambe a bira su viktima. 

Pero mucha muhé mas grandi tambe a bira su viktima 
manera un damita De W., kende ela violá tempu e tabatin 
edat di 20 aña. Otro mucha muhé di 20 aña ela abusá sek- 
sualmente di dje te dia e tabatin 22 aña. 

E viktima D J. tabatin 28 aña dia ela drumi kune. 

Manera Prokurador General a splika den apelashon, ta 
praktikamente pornografia e tabata praktiká ku su vikti- 
manan sin importá ku nan tabatin 12 of 28 aña. 

E sitionan kaminda e tabata abusá di e miembronan di su 
sekta tabata sea den outo kantu di laman na Boca Sami 
of na su kas Balentina no tabata pena pa intimidá i pena 
su viktimanan ku nan mester tene relashon kuné sino de- 
moño lo drenta nan kurpa 

NA HULANDA TAMBE 

Den e veredikto di ayera mainta Korte Supremo a referi ne 
hecho ku no solamente na Kórsou na diferente sitio pero na 
Ulanda tambe ela abusá di menornan di edat bou di 16 aña 
manera ela hasi ku un viktima di inisial K.S. 

Orlando Balentina den un kaso a bira sumamente violento 
ora ela konosé un menor di edat den su misa na Ulanda i 
dia nan a bin Kórsou ela bai Brakapoti kune i kibra tur su 
pañanan pa chék si e mucha muhé a tene relashon ku otro 
hende. 

Pa kolmo ela obligá e viktima pa bai den outo dje viktima 
Brakapoti kaminda ela tene un komedia di ‘berinche’ paso- 
bra e so kier a drumi ku e mucha muhé. 

TESTIMONIO FALSO 

Den veredikto dia ayera mainta Korte Supremo a konstata 
ku originalmente Balentina a ninga te na morto i a denun- 
sia ku ta un konspirashon tabatin pa kita su misa for di 
dje. 

Korte di Hustisia a kastigá Orlando Balentina mas tantu 
pasobra ela purba laga hende duna testimonio falsu i nan 
a changé ora ela gaña ku nunka e tabata na Ulanda den 
hotel ku su viktima. 

No a keda Korte Supremo otro sino di konfirmá e veredikto 
ku wesnan M.C.B. Hubben, S.A. Carmelia i D. Radder a 
dikta dia 18 di oktober 2018 

Ta simplista pa bisa cu a duna Klesch e 
refinerla pa prijs di baka flaco 


WILLEMSTAD. Balor di e transakshon di RdK ta 
sinta den garantia ku ta krea i no e balor simbóliko 
kaminda un kompania eksperto internashonal renom- 
brá a evaluá e fasilidatnan den kua a tene na kuenta 
ku e fasilidatnan tin un retraso den mantenshon ku ta 
suma un montante kuantioso. 

Pa e motibu aki Klesch lo mester bai inverti supstan- 
sialmente pa koregi e retraso den mantenshon. Esaki 
a tene na kuenta ora ku a disidi riba e preis di e fasi- 
lidatnan. 

Den e kaso spesifiko aki e terenonan (ku ta keda 
propiedat di Kórsou) ta keda otorgá den long lease 
pues ta manera un erfpacht di un kas. 

Esaki ta generá un entrada anual pa Kórsou. 

Ademas, RdK lo risibi e asina yamá “throughput fee” 
riba bari di krudo ku pasa den terminal na Bullen- 
baai. 

Pues Kórsou porfin ta probechá tambe di e potensial 
ku Bullenbaai tin. 


Pa kualke invershonista hasi e tipo di invershon gran- 
di aki, ta importante pa e fasilidat ta su propiedat. 
Banda di esaki Kórsou a rekobrá un kantidat di tere- 
no ku aworaki no ta keda usá pa e refineria. RdK 
tei desaroyá e área aki den aktividatnan ekonómiko 
moderno i duradero ku ta baha nos dependensha di 
unikamente e refineria. RdK ya a kuminsá desaroyá 
su plan kaba pa krea mas aktividat ekonómiko nobo i 
diversifiká. 

Pues pa pretendé ku e montante simbóliko ta loke 
Kórsou a logra i ignorá e loke durante añanan nos tei 
haña na invershon di e fasilidatnan i entrada debi na 
long-lease plus throughput fee ta simplista. 

Es mas e ta muestra di un vishon pober, basá riba 
skarsedat i no kreashon di mas abundansia pa e yu di 
Kórsou kaminda debidamente ta tene kuenta ku nos 
mester krea oportunidatnan mas duradero pa nos yu- 
nan. Nos mester perkurá pa den futuro nos komuni- 
dat no pasa mas den loke nos a eksperensiá awor. 


Ribo trospaso dje instalacion 

Refineria di Córsou ta pidi pa respetá nan profecionalnan 


WILLEMSTAD. Gerensia di Refineria di Kórsou 
ta insisti ku mester respetá trabou di nos mes profe- 
shonalnan i integridat di proseso. Gobiérnu su man- 
dato pa RdK tabata pa sigurá un operadó pa tempu 
largu pa e Tasilidatnan petrolero di RdK. RdK a in- 
stalá un Project Management Organization (PMO) ku 
a konsisti di profeshonalnan tur yu di tera ku konose- 
mentu i ekpertisio amplio riba vários tereno, inkluso 
di refineria. Na februari 2019 PMO a kuminsá ku e 
proseso pa haña un operadó nobo pa e fasilidatnan 
petrolero di Rdk. 

A kana un proseso rigoroso i transparente ku kriteri- 
onan bon defini, ku a informá tur partido partisipante 
di dje. 

PMO, asesorá pa IHS Markit, a manda detaye pa mas 
ku 100 partido potensial i a duna presentashonnan 
na nivel di gerensia na partidonan selektá pa despues 
manda process letters pa nan. 


A habri porta pa tur esnan interesá pa partisipá den e 
proseso. Finalmente, a skohe e Grupo Klesch i a firma 
un akuerdo di eksklusividat entre RdK i nan riba 4 di 
Séptémber 2019. PMO i Grupo Klesch a negoshá den 
un ambiente konstruktivo loke a resultá den e APSA 
firmá na Desémber ultimo. E pregunta ta surgi ku si 
ta bérdat tabatin hende ku otro idea i ku tin bienestar 
general na pechu, dikon nan no a ekspresá esaki ad- 
ekuadamente dor di partisipá na e proseso rigoroso di 
skrutinahe ku PMO a hiba pa yega na e resultado ku 
awe nos tin? Dikon no a djóin e proseso ora ku tabata 
por, pa asina bini ku e ideanan ku ta fomentá awor 
den media riba mesa? Banda di esaki, bagatalisan- 
do e resultado ta insinuá ku nos mes ekspertonan ta 
inkapas, loke RdK ta rechasá kategorikamente. 

Si nos mira rónt di nos i kompará nos situashon ku e 
realidat di fasilidatnan petrolero den nos region, nos 
tin tur rason di ta orguyoso di nos logro. 

A^m 
^^ 
'ÇuHenai & 3t€mat«n^ 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 

Eta hibaminaawatrankil, 

Pa mi bolbehañaforsa". 

Salmo: 23 

Cu profundo dolor na nos curason nos ta anucia fayecimento 
di nosyiu stima: 


Mary 

Eveline 

Geerman 

Na edad di 47 aña 
*15-Augustus-1972 
-h 7-Februari-2020 



Na nomber di su: 

IVlayornan:Fransisco y Maria Geerman-Tromp 
Yiunan: Christian - Jermar - Jocelyn 

Pareha: Joaninho Maduro 

Rumanan: Jane y Alvin Geerman-Geerman 

Geneyda y Akash Jawalapersad-Geerman 
Francis Geerman y Claudine Flaayen 
Mescos ruman: Glaryleidy Fernandez-Polanco 

Wela: GloriaTromp-Lares 

Welo: Venancio y ElfridaBello 

Tantanan: Yvonne y Milo Krosendijk-Tromp 

Florentina Dirks 

Brigida Dirks y Pief Maduro y famia 
Omonan: Geronimo y Imelda Tromp-Rafini 

Gregorio Dirks 
Luis Belloy famia 
Toni Bello y famia (Hulanda) 

Richinel Bello y Famia 
Marco Werleman y Famia (Hulanda) 
Madrina di bautismo: Frieda Schoop y famia 
Madrina di confirmacion:Burny Ibarra y famia 
Comer y Compernan: MirlaBoekhoud-LucaskJoPieternella 
Schmidt - Sergio D'Abreu Ribeiro 
Suegra: Elvia Koolman y famia 

Suegro: Elio Maduro y famia 

Esun cu a stime:Tanchi Aida Koolman 
Sobrina y sobrinonan: Danzill -Thaina - Aishwarya - Amish - 
Aishaanya 

Prima y primonan: Emil - Emily - Rodney - Roland - Robert - 
Reginald - Michel - Steven 

Amiganan di cas: Annie Kock y Omar y Sonia Franken 

Grupo di Amiganan: Judith, Mayra, Lisette, Ana, Natasha, 

Michenou, Elizabeth y Gwendoline 

Y demas amigo y amiganancu tamuchohopi pa menciona. 

Colegananstima di trabou Hertz Car Rental 

Ex coleganan di Toyota Rent a Car y Super Car Rentals 

Grupo di menserger Je niet Hat Masters 

Dankina tur esunan cu a judenaHulanda: Edith y Bert, Carensa, 

Raymond y famia, Rodney, Ligia y famia, Aimee Van Asperen, 

Glenda, Nadia y PinkyTong. 

Demasfamianan:Geerman,Tromp, Lares, Krosendijk, Maduro, 
D'abreu Ribeiro, Jawalapersad, Dirks, Bello, Koolman, Jacobs, 
Haayen, Nuboer, Christiaans, Schoop, Romero, Engelhardt, 
Hart, Frans, Frank, Eckmeyer, Croes, Wolf, Gomez, Giron, Piña 
Marin y Albertus, Colina 

Condolencia lo ta Diamarsdia 11 di Februari di 7 or di anochi 
pa 9 or di anochina Aurora Funaral Home y acto di entiero lo 
tumalugarDiaransondia 12 di Februari di 9 or di mainta pa 11 
or di maintana Aurora Funaralsiguipa Santana Catolicona 
Noord. 

Tambenos ta pidisi tur hende por bin bisti den colornanalegre 
Nos ta pididisculpasi den tristeza nos por a lubida di 
mencionaalgun familiar of amistad. 


Ai^ra 

'PuHenai 

"Señorta nni wardador, nni'ntin falta di nada 
Den cunucu di yerba berde e ta pone mi sosega. 

E tahiba mi na awa trankil, 

Pa mi bolbe haña forsa". 

Salmo: 23 

Cu dolor na nos curason pero conforme cu boluntad di 
Señor nos ta anuncia fayecimento di: 



Ludwina Selvira Kelly 

1 July 1955 -108 February 2020 

Mayornan:t Silvia De Mey y tCristobal Kelly 
Juinan : Lisandra y SheldonTromp 
Julisa Maduro 
Cristina Maduro 

Rumannan : Glenda y Harrie Janssen-Kelly naHulanda 

Swinda y Francisco Croes-Kelly 

Jolanda y Martien Van DeVen-Kelly naHulanda 

Stanley y Ruthmila Kelly-Leest 

Cristobalito Sanchez y famia 

Nieta(o)nan: Jamy-Lyn Tromp, Tiana Tromp, Jullie-Ann 

Dirksz, Justin Dirksz, Marsha Maduro 

Sobrina(o)nan: 

Desiree & Johan Zijlmans-Janssen naHulanda 
Omayra JanssennaHulanda 
Michael JanssennaHulanda 
MelitsaCroes 
Francis Croes 

Maureen Webb yThomas van der WeerdennaHulanda 

Marian Webb y Davy van der Wal naHulanda 

Andre y Diana Kelly y famia 

Arthur y Mariana Kelly y famia 

Sidney Kelly 

Camille Kelly 

Tata di sujuinan: Candido Maduro 

Acompañante: Jose Luis Goitia 

Tanta y Omonan y Famia, Iha nan, primo y prima nan y famia, 

Comer y compernan y demas Famia : Kelly, Maduro, Croes, 

Tromp, Leest, De Mey, Lumenier, Pietersz, Dirksz, Silvania, 

Goitia, Janssen, Webb, Zijlmans, Van de Ven, Dijkhoff, Sanchez, 

Ellis, Ramos, Heyden. 

Oportunidad pa condolenciadiaranzon 12 februari 2020 for di 
7'or pa 9'or di anochina Aurora Funeral Home. 

Acto di entiero lo tumalugardiahuebs 13 februari 2020 for di 
2'or pa 4'or di atardinamisa St. Filomena naParaderadespues lo 
sigi pa santanaPastoorKraanwinkel. 

Nos ta pidinosdisculpasi den nos tristeza nos por a lubida un 
of otrofamia y cu despues di entieronos no por ricibibishita di 
condolencianacas. 


Anifora 

SP*- ^ 

*PuHenai ^ome & 0ieHtatentf 


Manda mi bolus y boberdad ta nan lo guia mi 
Y hiba mi nabosero santo na bo luga di biba 
Salmo 43.3 


A bay cerca su Creador 

Sra. vda. Greta 
Filomena 
Gomes-Nicastia 

Na edad di 75 aña 
*23 di septemberl 944 
t7 di februari2020 

Na nomber di su 
Casa: tDominico (Padu) Gomes 

Yuinan: Amarillys y Glenn Enser-Gomes 

Humphrey y Stella Gomes-Vrolijk 
Geraldine (Sherry) Gomes 
Adolf y Sandra Gomes-Kock 
Rodney y Monalisa Maria-Cordero y famiana Curaçao 
Vda. Manuela St. Jago-Koolman y yuinan 
Manerayuinan: Carlos y Maruja y famia 

Glenda Giel y famia 
Nivia Gomesy famia 

Nieto y nietanan: Anouska Isei, Orwin Gomes, 

AldrickLoefstop y Rose-AnnBoekhoudt, 

Jada V. Heyningen, Kaylin Gomes, Adolfo y Jedelly Gomes y 

famia, Diandra, Liandra Gomes, JuniVaris 

Rumannan: tMario Jansen y famiana Curaçao 

tMarlene Nicastia y yuinanna Curaçao 

Clisia Polonius y famiana Curaçao 

tNorma Polonuisy yuinanna Curaçao 

Judith Nicastia y Jo-ann y famia 

LizMarieMaria y yuina Curaçao 

Nelly yAdele Polonius y famiana Curaçao 

Suihanan Lorena Muir, RozyHelder, Ada Gomes, Giovanni St. 
Jago y demasihanan, primo y primanansubrino y subrinanan, 
comper y comernan 

Swa y cuñanan: tLucianita (Chanita) Gomes y familia 

Anastacia Gomes y familia 

tMaria Gomes y familia 

tAbelina y MaikyGeerman y familia 

tModesto y Esperanza Gomes y familia 

tMarta Gomes y familia 

tMargarita Angela y familia 

Vda. Benita v/d Ham 

Cerilio Maduro y familianaCuraçao 

Greta Maduro y famialanaHulanda 

Helen Maduro y familiana USA 

tAnivio Maduro y familia 



Amigonan di casmaneraruman: Grace y tAlé Angela y famia, 
Juan y Aida Ras y famia, Buchi y EloizaKoolman y famia, 
Filomena Wever y famia, Fidenciolsei y familiana USA, Pablo 
Loefstop y familia, ShanuskaKoolmany Rachel Ras, Mercedes 
Guanipa, Jeanine Jacopucci y famia 

Supelukerastima: Rosa y Basilia 

Sugrupo di Oracion: Rosea di Dios, Hesus ta Caminda.Miembro 
Aux Legio di Maria, tur otrogrupo di caresmaticanan 
Ta invita tur amigo, amiganan, bisinjanan, conocirnan. 

Pa asistina e acto di entierrocual lo tumalugandiahuebs 13 di 
februari 2020, for di 2:00pm - 4:00pm saliendo for di misa 
Inmaculada Concepcion pa Santana Sta. Maria na Santa Cruz 
Adres pa Condolencia: Royal Funeral Home, diaranson 12 di 
februari 2020 di 7:00pm - 9:00pm 

Envez di flor of krans un donacion pa Wilhelmina Kankerfonds 
lota altamenteaprecia 

Si encaso den nos tristeza nos por a lubidaalgun persona of 
famia, nos ta pidinos mas sincerodisculpa. 

Despues di entiero no ta ricibibishita di condolenciana Cas 

Ai^ra 

^^ 

& {^nematvuf ^ 


'Ta dushi pa alabaSenjor, pa cantagloria di boNomber 
Oh Altisimo" 

Salmo 92 


CONSEHO PASTORAL PAROKIAL Dl PAROKIA 
INMACULADA CONCEPCION, SANTA CRUZ 
PASTOOR JAIRO MADURO Y PADER JOSE NAVA 
TA PARTICIPA FAYECIMENTO Dl 




GRETA GOMES 

Na bidacoordinadora di les di bautismo di parokiapa 
mas cu 30 anja 

Nos ta elevananos bon Dios un orashon pa descanso di 
su alma i e ricibi e corona di bidaeterna pa tanto 
dedicashonnasisirbishi den nosparokia. 

Nos ta deseafamiananhopi forza den e diananaki. 


At^ra 

^ 

Gradicimento y invitacion 

Pa medio di esaki famia kier a gradici tur esnan cu na 
un manera of otro a mustra nan atencion durante 
fayecimento y entierro di nos papi, opa, ruman, omo, 
amigo stima: 



Victor"Beatle"Nadall 


Danki na Aurora Funeral Home. Un danki special ta bai 
na afdeling di Stroke Unit y tur famia, amigo nan cu a 
mustra nos sosten den e dia nan na hospital y cu a juda 
nos cuida papi. Danki na un y tur cu a manda krans, 
mensahe y hasi yamada telefonico. Na famia y tur papi 
su amigo nan di garashi y cas danki pa boso muestra di 
atenshon, esaki tabata un gran consuelo pa nos. 

Alavez nos kier a invita pa 3 Santo Sacrificio di misa cual 
lo tuma lugar na Misa San Fransisco na Playa 
Diaranson 12 di Februari 2020 pa 7or di anochi 
Diahuebs 13 di Februari 2020 pa 7or di anochi 
Diabierna 14 di Februari 2020 pa 7or di anochi 

Bo(so) presencia lo ta altamente aprecia. 







*^utt0tai & énemaJCvtiu 


Ami ta na paz 
Mi alma ta sosega 
No mester yora 

Cu boso amor ami tawata bendiciona 
Y den dushi memoria nos momentonan bunita ta keda 
graba 


Cu dolor na nos curason pero conforme cu Señor su 
boluntad, nos ta anuncia fayecimento di nos mama, 
wela, bisawela, tatarawela: 



Clara Nimia Giel - Larez 

12Aug,1931 -lOFeb, 2020 
viuda di Guillermo Giel 

Acto di entiero lo wordo anuncia despues 


Aufc 

^ 

^UHenaJt ^oute & (?netttat(^ 

Heel bijzonder, heel gewoon, gewoon een heel 
bijzonder persoon. 



Zomaar uit ons leven, rust zacht lieve vader en opa. 

Jan Hein Poelmann 

Aerdenhout, 15 maart 1960 
Aruba, ófebruari 2020 

Barbara &Steward 

Belle-Sofie 

Anneloes 

Er is gelegenheid tot afscheid nemen in Aurora op 
donderdag 13 februari, van 18.00 uur tot 20.00 uur, na 
20.00 uur zal er gesproken worden. 

Geen bezoekaan huis 

In plaats van bloemen, zou Jan Hein het fijn vinden als 
U een donatie achterlaat ten behoeve van de Donkey 
Sanctuary, hiervoorzijn collecte bussen aanwezig 
tijdens de condoleance, of U kunt storten op rekening 
nr: Aruba Bank 40.03.025 ATTN: Donkey Sanctuary 
Aruba, onder vermelding Jan Hein Poelmann 


Ai^ra 

^ 

*?u*tenaJl ^otue & ^nemeUvtu 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



Andres Werleman 

04-02-1947 - t07-02-2020 
Ex- empleado di R.E.Y Irausquin & Sons y D.O.W. 

Na nomber di su: 

Esposa: Veronica Celestina Werleman-Helder 

Yiunan: Jacqueline (Jacky) Werleman 

Gilberto F. (Gil) y Shirley Werleman-Hunt 

Mirtha Werleman y compañero Milton Boekhoudt 

Nieto(a)nan: Rigberto F. Werleman y Rebecca 

Dijkhoff, Reginald J. Werleman y Mishlaine Croes, Keith 

A. Cayama, Kevin A. Cayama 

Bisanieto: Rizzio Werleman 

Mama: tNinita Werleman 

Tata: tLuis Werleman 

Tata di Jacky su yiunan: Dr. Kelvin A. Cayama Perez 

Rumannan: Bertha y famia y Siet Geerman 

MariayJoseph (Beo) Helderyfamia 

Juliana y Gerrit Wolff y famia 

Pina y Benny Wolff y famia 

Luis y Brigida Werleman y famia 

Luisito y tSue Hong Wong y famia 

tBelin y Beatriz Werleman y famia 

Aantje y Pedro Werleman 

tVale Werleman 

Mingo Werleman y famia 

Tanta: Senny y Pancho Ruiz 

Tanta y omonan, prima y primonan, comer y comper, 
amigo y conocirnan y tur conocir di cas Crystelle 

Demas famia: Werleman, Helder, Hunt, Cayama, 
Boekhoudt, Dijkhoff, Arends, Rasmijn, Donata, Ras, 
Luidens, Wever, Willems, Wolff, Wong,Tromp, Ruiz, 

Leon, Thode, Thiel y Geerman 

Oportunidad pa condolencia: Aurora Funeral Home, 
diabierna 14 di februari 2020 di 7'orr pa 9br di anochi. 

Ta invita pa e acto di entiero cu lo tuma lugar diasabra 
15 di februari 2020 na Aurora Funeral Home di 9'or pa 
11 br di mainta despues saliendo pa Santana catolico 
de Vries na Sta Cruz. 

Despues di entiero nos no por ricibi bishita di condo- 
lencia na cas. 

RdK ta denuncia intentonan pa 
torpediá futuro di refineria Isla 


WILLEMSTAD - Refineria di Kórsou 
(RdK) a tuma nota di intentonan insis- 
tente i kordiná pa krea un moveshon 
kontra di e proseso pa garantisá un fu- 
turo duradero pa nos refineria. 

Nan ta mustra ku bal enfatisá ku RdK 
a i ta sigui respetá e derecho di kada 
ken di tin su opinion. 

Ta RdK su responsabilidat si pa koregi 
ponenshanan inkorekto ku por peligrá 
e proseso importante pa reaktivá nos 
refineria i alabes garantisá e industria 


AiiilSra 






^UHenaJt 


"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curazon nos ta anuncia fayecimento di 



Teodoro Engelberto Croes 

W-11-1964-t08-02-2020 
Na nomber di su 

Yiu: RaizaMelitzaCroesy 

Pareha Robert Henriquez 
JosuéCroes Arteaga y casa Diana... 

NohemyCroes 

Mayor: Rica Angela 

tTeodoro Croes 


Ruman: Mariano R. (Roy) Croes 

R. Roselyn (Roz) Unlu - Croes Y casa Bulent Unlu 


Nieto 

Mama di yiu 
Ex-casa: 

Compremetida: 

Sobrino: 


: Khristian.. 

: Ludwina Oduber 

Denys Arteaga Castillo 
Angerlith Maria Gracia Herrera 
Rashied Ashraf 

Andrew Croes & Sharleen Giel 
Brittany Croes& Hugo Wijkstra 
R. MitchellTromp 
AsyaUnlu 


Demas famia; Croes, Angela, Oduber,Tromp, Ras, 
Rasmijn, Geerman, Maldonado, Flanegin, Webb, Kock 


Ta invita pa e acto di entiero cu lo tuma lugar diabierna 
14 di februari na Iglesia Aliansa Nobo di 2'or pa 4br 
despues lo sali pa Santana central Sabana Basora. 


petrolero na un forma responsabel 
rumbo pa un futuro ku perspektiva. 
Pa e motibu aki RdK ta haña opor- 
tuno pa klarifiká algun ponensha ku 
ta keda ventilá den komunidat indi- 
kando ku e proseso pa finalisá e de- 
mas akuerdonan ku vários entidat ta 
kanando sigun proyekshon miéntras 
e transishon di Refineria Isla pa CRU 
a keda konklui eksitosamente. 
Operashon duradero di nos refineria 
bou di nos mes responsabilidat? 
Refinashon di krudo ta un negoshi 
kompliká, p’esei den e buskeda pa un 
partner stratégiko pa nos fasilidat- 
nan petrolero a hasi uso di eksper- 
tonan di renombre den mundu pa 
asisti RdK mes profeshonalnan pa 
hasi análisisnan ekstenso tokante di 
e oportunidatnan ku e konfigurashon 
aktual di nos refineria por produsi. 

A base di e análisisnan aki, e.o. tam- 
be ta bira bon kla ku e invershonnan 
ku mester hasi den e refineria pa e 


por produsi rendabel na un forma 
duradero, pero tambe konforme nor- 
manan di medio ambiente al dia, ta 
kuantioso. 

No tin ningun duda ku nos tin 
ekspertonan tremendo riba tereno di 
refinashon aki na Kórsou, algu ku a 
keda rekonosé pa tur partido den e 
buskeda di un partner stratégiko. 

E proseso di refinashon riba su mes 
ta un negoshi kapital intensivo ku 
risiko haltu { ehémpel di kiko ta e 
montante si un dia di produkshon 
kai afo.} 

Kórsou na e momentu aki no por kar- 
ga un risiko asin’aki ni mester riska 
futuro di nos yunan di e forma aki. 
For di tur lokual RdK por a kompilá 
ku tin ta sirkulá den komunidat, e 
ponensha di esnan ku ta vosiferá ku 
Kórsou mes por operá ta basá riba 
vários punto di salida inkorekto i ku 
nan kálkulonan hasi no ta basá riba 
modelonan ku ta al dia i detayá. 



Cu honda pena pero conforme cu Dios su boluntad, 

Staff y Personal di Alhambra Casino (Divisino N.V.) 
ta participa fayecimento di: 

Sra. IVIary Eveline Geerman 

Ruman di nos Human Resources Manager, Sra. Jane Geerman 

Nos mas profundo palabranan di condolencia na 
su mayornan, rumanan, yiunan y demas famia y amigonan. 
Hopi forza den es momentonan dificil aki. 

Cu "Mary" sosega na Paz 




CASINO AND SHOPS 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona" 


LiKe nos riba facebooK 


Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completannente 

DIGITAL 

















